Hanya Guna Dua Bahan Ajer Untuk Buat Rasa Segar Dan Hilang Sengal Badan. Ikuti Petua Ni.

Apabila badan rasa penat memang segala kerja tak jadi. Badan mula rasa lenguh dan sengal-sengal sudah tentu kita rasa tak bermaya.

Seorang wanita berkongsi petua untuk mengembalikan kecergasan dan juga memulihkan badan yang cepat berasa letih. Hanya menggunakan dua bahan ajer iaitu serai dan halia. Memang berkesan.

Ikuti perkongsian beliau.

Hari ni sambung kemas rumah lagi. Buang apa yang tak patut. Semalam sebelum tidur minum air rebusan halia dan serai. Hari ni segar bugar. Sengal sengal badan hilang.
Sekiranya ada kekawan yang rasa pening kepala, sakit urat saraf atau rasa badan lenguh sengal² sila la ke dapur ambik halia muda 3cm 2 ketul dan serai 3 batang kemudian ketukkan dan rebus dengan 3 gelas air api perlahan sehingga tinggal 1 gelas air. Tunggu suam dan minum. InshaAllah badan sihat.
.
Apa susahkan. Malas atau rajin je. Petua orang lama kita kena amalkan. Bismillah dan selawat 3 kali kemudian minum. Boleh juga dicampur dengan madu atau gula kabung. Silalah amalkan 2 atau 3 kali seminggu. InshaAllah.


Cara Nak Sambut Suami Pulang Dari Kerja Yang Isteri Kena Tahu.Buatlah Makin Sayang

Setelah seharian di tempat kerja ditambah pula dengan pelbagai masalah, tentu sahaja saat pulang ke rumah merupakan perkara yang dinantikan oleh suami. Rasa lelah suami itu pasti terlerai apabila isteri menyambut kepulangannya dengan penuh kasih sayang.

Bagi suri rumah tangga ataupun isteri yang sering pulang awal berbanding suaminya boleh mengamalkan tujuh cara ini. Selain meleburkan kepenatan dan suami inginkan penghargaan atas usaha kerasnya di tempat kerja, tip ini juga boleh membuatkan suami rasa teruja untuk pulang awal bertemu orang yang dicintainya.

Apatah lagi cara-cara yang dinyatakan ini bukanlah sesukar mana untuk anda lakukan. Jika dimulakan dari awal rumah tangga, pasti ia akan menjadi satu kebiasaan dalam diri anda dan suami.

1. Tunjukkan rasa simpati kepada suami
Saat kepulangan suami, tunjukkan rasa simpati isteri dengan kepenatan yang suami rasai setelah seharian di tempat kerja. Bukan itu sahaja, anda juga harus memahami pelbagai kemungkinan yang suami alami di tempat kerja misalnya dimarahi ketua, dibebani dengan pelbagai tugasan, bertengkar dengan rakan sekerja dan sebagainya.
Jika anda memahami tanggungjawab suami dalam mencari sumber rezeki untuk keluarganya, pasti anda akan lebih menghargai kepulangan suami dan tahu saat suami sedang bersedih, marah atau gembira.

2. Menyediakan keperluan suami
Setiap suami tentu sahaja inginkan istirahat yang cukup sekembalinya dari tempat kerja. Sebagai isteri, anda tentu sahaja tahu apa yang diperlukan oleh suami kerana setiap orang berbeza-beza.
Ada suami yang inginkan secawan kopi atau teh panas sekembalinya dari kerja, tak kurang juga cukup dengan segelas air kosong sebagai pembasah tekak dan penyejuk hati. Jika perlu, anda juga boleh mengurut suami untuk meregangkan otot-ototnya.

3. Menjaga penampilan dan pakaian
Perkara ini memang kurang diperhatikan oleh isteri. Percayalah dengan menunjukkan penampilan yang menarik boleh mengubah mood suami menjadi lebih bersemangat semula.
Sebenarnya anda tidak perlu untuk bersolek mampan tetapi berusahalah untuk tampil menarik dengan memakai pakaian yang kemas dan badan tidak berbau sekembalinya suami dari tempat kerja. Pastikan juga rambut anda diikat rapi dan jangan dibiarkan berserabai seperti hantu Mak Limah.
Namun bagi yang tidak bekerja ambil kesempatan anda berada di rumah dengan menyiapkan diri anda sebaiknya. Berhiaslah untuk menyambut kepulangan suami tercinta tanpa berlebih-lebihan.

4. Senyum
Berikan senyuman manis saat menyambut kepulangan suami kerana senyuman adalah senjata yang paling berkesan untuk membuatkan hati suami ceria. Sebanyak mana pun masalah suami di tempat kerja, rasa beban itu akan segera hilang apabila melihat senyuman manis orang yang dicintainya.
Walaupun isteri berdepan dengan masalah, usahakanlah untuk tidak menunjukkan wajah yang murung atau masam apabila suami balik dari kerja kerana ia akan menambahkan lagi bebanan suami yang dalam kepenatan.

5. Tunjukkan kasih sayang
Betapa bahagianya suami ketika pulang ke rumah apabila isteri menyambut suami dengan sebuah pelukan hangat dan ciuman yang penuh kasih sayang. Pelukan ini akan meringankan bebanan suami selain mengeratkan lagi kasih sayang antara anda berdua.

6. Keadaan rumah
Selain penampilan isteri, suasana rumah yang bersih dan tersusun rapi juga boleh mententeramkan jiwa suami apabila pulang dari kerja. Oleh itu usahakan untuk anda mengemas rumah sebelum suami pulang ke rumah.
Bukan sahaja suami, sesiapa pun akan pening kepala apabila melihat rumah bersepah seperti tongkang pecah. Ini kerana rumah yang bersepah akan mempengaruhi suasana hati suami kerana suami tidak dapat beristirahat dengan selesa dan tambah tertekan. Jadikan rumah yang bersih dan rapi sebagai syurga untuk memadu kasih dan menghibur suami.
Bukan sahaja suami, sesiapa pun akan pening kepala apabila melihat rumah bersepah seperti tongkang pecah. Ini kerana rumah yang bersepah akan mempengaruhi suasana hati suami kerana suami tidak dapat beristirahat dengan selesa dan tambah tertekan. Jadikan rumah yang bersih dan rapi sebagai syurga untuk memadu kasih dan menghibur suami.

7. Jaga hati dan perasaan suami

Sekembalinya suami dari kerja jangan sesekali isteri membebani suami dengan masalah. Berikan suami berehat seketika bagi melepaskan lelahnya. Jangan lontarkan pertanyaan demi pertanyaan ataupun masalah kepada suami yang dapat memancing berlakunya pertengkaran. Jika ada masalah yang anda ingin ceritakan kepada suami, pastikan suami sudah berada dalam keadaan yang tenang dan cukup rehat.

Sumber: pamapedia.com


“Walau Tak Ada Kabinet Modern Tetap Kemas.” Susun Atur Dapur Rumah Kampung Kayu Tema Ungu, Bikin Netizen Kagum.

Setiap orang pastinya mempunyai impian untuk memiliki rumah idaman. Biarpun rumah itu kecil atau tidak mewah, ia tetap menjadi ‘syurga’ buat kita.

“Jemput makan semua..teratak mak Bonda. Menu kg sentiasa dihati kami.”

Ruang dapur

Pilihan warna tema ungu menjadikan rungan kelihatan menarik padangan mata.

Susun atur yang sistematik

Biarpun rumah kampung, susun atur kelihatan tersusun. Malah tiada kabinet modern ruang  tetap kemas.

Memiliki ruang dapur yang luas, memberi kelebihan pada penguni untuk bergerak deg=ngan mudah. Lantai pula hanya di mengunakan pelapik getah biasa tetap menawan.

Dekorasi menarik

Tenang sekali melihat dapur yang kemas sebegini. Pastinya menjamu selera bersama keluarga dengan tenang.

Semoga idea dekorasi ini menjadi inspirasi bagi mereka yang tinggal di kampung. Biarpun rumah kayu jika ditata rias pasti menawan!


Lelaki Ni Kongsi Pengalaman ‘Getir’ Sebagai Bapa Kepada Anak Yang Mengambil Result UPSR. Jadikan Panduan!

Ya! Esok 23 November adalah hari yang cukup mendebarkan buat anak-anak yang telah mengambil keputusan UPSR pada tahun ini. Ibu bapa juga terkesan hebat terganggu emosinya. Bimbang hingga tidak tidur lena dibuatnya malah ada juga hingga detik ini kian berasa gugup dan gementar untuk menanti apakah keputusan UPSR yang bakal diraih oleh anak mereka.

Oleh itu ikuti perkongsian pengalaman Encik Ammar Kamilin yang juga merupakan seorang penulis buku yang hebat. Beliau melalui detik tersebut pada tahun yang lalu dan perkongsiannya kali ini cukup menyentuh jiwa dan diharapkan membuka minda kita semua.

Saya terbaca sebaran poster kenyataan Dato Seri Mahdzir Khalid, Menteri Pendidikan Malaysia. Beliau berpesan supaya pada hari keputusan UPSR diumumkan, tidak perlu diadakan majlis khas meraikan pelajar cemerlang 6A sedang ratusan calon murid UPSR lain hanya memerhatikan dengan perasaan diri mereka tidak dihargai.

Betapa saya merasai pengalaman ‘getir’ itu sebelum ini. Bukan sebagai murid. Tetapi sebagai bapa.

Pada hari itu, subuh lagi isteri sudah berpesan,
“Abang, nanti jangan lupa datang sekolah. Zulfa ambil UPSR hari ni.”

Saya hanya angguk dan senyum. Mana mungkin saya lupa.
Kali pertama dalam hidup anak sulung menerima keputusan peperiksaan besar.

Pagi itu, saya ke pejabat dulu. Rakan sepejabat pelik melihat saya masih berlegar-legar di meja.
“Encik Ammar tak pergi ambil result anak?”

“Relakslah. Bukannya keputusan keluar terus. Menteri umum dulu, baru result boleh ambil.”
Terus menyambung kerja-kerja yang sedang menunggu.

Henfon berpusing di meja diiringi deringan lagu lembut.
“Abang, dah gerak dari ofis belum?”

“Belum. Baru nak gerak.” Sambil menolak kerusi merapat ke meja.

“Result dah boleh tengok online. Tapi Ryn tak berani nak tengok. Kalau abang nak tengok, tengoklah. Tapi jangan beritahu Ryn.”

Lif dari tingkat 7 turun ke B1 hari itu terasa sangat perlahan. Jantung berdegup lain dari biasa. Detak dan berombak seperti berlari.

Ya, saya gugup.

Zulfa sederhana saja di sekolah. Dari darjah 1 hingga 6, sering juga berpindah kelas. Pernah merasai kelas tertinggi semasa darjah 5, tetapi turun ke kelas kedua untuk menghadapi UPSR.

Tiada apa yang istimewa pada pencapaian. Jarang dia menerima anugerah akademik. Tetapi saya tidak boleh menyangkal seperkara. Dia anak rajin dan tak banyak soal. Diminta belajar, dia belajar. Diminta menolong kerja di rumah, dia menolong.

Walaupun akademik sederhana, tidak pernah saya rasa mahu memarahi Zulfa.

Dalam perjalanan balik dari sekolah selepas KAFA, dia akan tertidur kepenatan di dalam kereta.
Sampai saja di rumah, terus mandi dan menyelesaikan kerja-kerja sekolah tanpa disuruh.
Tiba maghrib, dia berhenti solat sendiri.
Selepas makan malam, sambung semula menyiapkan kerja sekolah.

Ada hari, apabila tiada kerja sekolah, dia menilik jadual belajar di dinding dan terus membuat latihan dalam buku aktiviti. Tanpa suruh.

Ada masa, dia minta saya mengajar apa yang sukar dia fahami. Tanpa sedar, kadang-kadang saya tertidur atas katilnya. “Abah, Zulfa nak tidur.” Saya melihat jam dinding, pukul 12 malam.

Hari minggu, dia selalu memujuk rayu minta untuk belajar di rumah kawan. Jika tidak diizin, monyok sepanjang hari.

Bukan kami tak sokong, tetapi jarak rumah ke Putrajaya bukannya dekat. Rasanya, cukup setiap hari, abah mama berulang alik untuk kerja. Tidak betah rasanya hari minggu masih memandu jauh.

Tapi rajuknya sebentar. Sedang kami leka, dia sudah di dalam bilik, belajar sendiri.

Untuk anak yang begini, apa lagi mahu saya paksa.

Lalu, fahami saja jika saya gugup pagi itu.

Sebagai bapa, saya boleh menerima apa saja. Dengan usaha Zulfa, saya tidak menyesal apa-apa. Saya sudah melihat prosesnya. Hasilnya hanya bonus bagi saya.

Tetapi dia. Bagaimana dia?

Bukankah di mana-mana pun orang berkata, usaha tangga kejayaan. Mudah fahamnya, berusaha, pasti berjaya. Jika sudah usaha, tetapi tidak berjaya?

Saya tinggalkan soalan itu begitu saja. Kerana berjaya itu luas tafsirannya.

Lagipun, beberapa minggu sebelum itu, Zulfa pernah berbincang hati ke hati dengan saya. Dia sudah usaha, dia terima saja apa keputusannya. Ketika itu saya sudah lega. Harapnya apabila hari itu tiba, dia benar-benar kota apa dikata.

Ikon Google Chrome di henfon saya sentuh dan biarkan ‘loading’. Alamat url yang disebut isteri saya taipkan satu persatu. ‘Enter’. Paparan telah tersedia. Masukkan no. IC dan angka giliran, keputusan dipaparkan.

Lama saya duduk dalam kereta yang enjinnya telah dihidupkan. Sungguh saya tidak kecewa. Tidak. Saya sedang mencongak-congak bagaimana mahu berhadapan Zulfa. Apa yang saya lihat terpapar di skrin sudah saya redhakan. Sekarang ini, ayat apa mahu saya ucapkan nanti.

“Abang, guru besar belum balik dari pejabat PPD untuk ambil keputusan. Tapi Ryn dengar ‘result online’ dah keluar. Abang dah tengok?”

“Dah.” Perlahan dan bergetar. Isteri, dari intonasi saja sudah terbaca di hati apa yang saya cuba sampaikan dari getar itu.

“Allah bang…” Itu saja yang terungkap dari mulut isteri selepas saya didesak untuk memberitahu keputusannya. Aneh juga wanita bergelar ibu. Satu masa dia berpesan seperti tak mahu peduli. Tidak lama dia pula mendesak untuk mengetahui.

Ketika itu, saya seperti baru memahami apa perasaan seorang doktor yang sudah tahu pesakitnya menghidap kanser tahap 4 dan didiagnos sukar untuk diubati lagi. Perasaan mahu mengkhabarkan berita itu, seperti pedih menoreh dada.

Dari jauh, saya mendengar pengumuman nama anak-anak bertuah yang memperoleh 5A. Menaiki tangga menuju dataran sekolah, terhidang di hadapan saya deretan anak-anak yang sedang duduk beratur menunggu nama masing-masing dipanggil.

Saya mencari kelibat Zulfa dan menangkap dia sedang bergelak ketawa mengusik rakan-rakan dalam barisan yang berada sedikit ke tengah.

Dia sedang enak ketawa dan hati saya pula sedang mendung. Dia masih belum tahu keputusan, sedangkan saya masih gagal menemui kata terbaik mahu diungkapkan.

Zulfa terpaling ke arah saya, melambai-lambai dan menunjukkan ibu jari tanda bagus. Itu keyakinan dia ketika itu.

“Ya Allah, teruji sungguh hati ini hari ini.” Saya hanya mampu bersandar pada dinding.

Selepas menamatkan bercakap dengan ibu seorang pelajar, isteri datang merapati, “Bang, tengok Zulfa tu bang. Dia seronok lagi tu. Tak tahu apa. Kesiannya dia bang.” Mata isteri mula berair.

Saya memerhati Zulfa dari jauh. Kepalanya terdongak-dongak menanti namanya dipanggil. Sesekali dia bertanya kawan hadapan, nama siapa yang disebut apabila tidak dapat mendengar dengan jelas. Kawan sekeliling yang tadi ramai, sudah mula bangun seorang demi seorang meninggalkan dia. Yang dapat 4A sudah. Yang dapat 3A sudah. Sedang diumum mereka yang 2A. Dia mula gelisah.

“Allah, Allah, Allah…” Itu saja mampu saya dalam hati. Kau takkan mampu untuk pandang wajah dia yang sedang menanti itu.

Zulfa memandang saya dari tempat duduknya. Kali ini, pandangannya tidak seceria dan bercahaya seperti awal tadi. Dia seperti sudah mengagak sesuatu. Jika kau pernah lihat wajah anak yang sedang bersalah, itulah wajah Zulfa ketika itu. Cuma kali ini, dia tidak salah, dia tidak berbuat apa dosa pun. Dan itu yang menyebabkan airmata seorang ayah hampir tumpah.

Sebaik saja slip peperiksaan bertukar tangan, barulah wajah putih tadi mula merah. Saya membiarkan saja dia memilih bahu siapa yang mahu dipinjam. Ternyata bahu yang diperlukan adalah ibu. Berlaku drama airmata yang kehilangan skrip. Tiada sebarang kata-kata, hanya pelukan penuh emosi hiba.

Saya berjaya mengawal ‘ego’ seorang lelaki pada pagi itu hanya untuk menanti akhirnya airmata itu tumpah pada waktu berdoa selepas solat maghrib berjemaah.

“Ya Allah, kami bersyukur dengan apa yang telah engkau rezekikan kepada kami ya Allah. Selepas segala usaha, jika ini yang kau berikan pada kami, penuhkan hati kami dengan rasa cukup ya Allah. Tidak ada kuasa yang mampu memberi bahagia melainkan engkau ya Allah.

Tanpa dirancang, saya berpaling ke belakang dan menitipkan doa khusus untuk Zulfa ketika itu.

Ya Allah, Zulfa sudah berusaha sebaiknya ya Allah. Dia sudah redha dengan hasil yang diperolehi ya Allah. Kau kuatkanlah hatinya ya Allah. Jangan kau padamkan api semangatnya yang mahu terus menimba ilmu-Mu ya Allah.

Sesungguhnya, kami sangat LEMAH ya Allah…. ”

Sebut saja perkataan LEMAH, serentak itu juga, jatuh habis airmata yang dari pagi diempang. Saat itu, sebagai bapa, betapa saya sedar, sekalipun kau manusia boleh berusaha tanpa batas masa, menghimpun segala kepandaian manusia, merancang strategi ‘pasti berjaya’, apabila akhirnya Allah putuskan begitu, maka begitulah! Kau tidak akan berdaya. Kau selemah-lemah manusia.

Lama saya terhenti. Jelas ada esak tangis juga di belakang saya. Ya, ego manusia jatuh. Mana lagi mahu meminta pertolongan jika bukan dari-Nya.
Saya serahkan sepenuhnya urusan untung nasib persekolahan anak saya seterusnya pada Allah.
Ketika itu, baru terasa betapa nikmatnya hati yang bulat sepenuhnya, lillahi taala.

Alhamdulillah… Selepas satu tahun, saya mula nampak mengapa Allah menyusun apa yang berlaku sedemikian rupa. Di sekolah menengah, Zulfa sangat berbeza dari dia yang saya kenal di sekolah rendah sebelum ini. Potensinya dicungkil dalam pelbagai bidang. Mendapat rakan-rakan sekolah yang bagus akhlak. Dia seperti tidak terkesan langsung dengan apa yang berlaku tahun sebelumnya. Saya lega.

Cukuplah sekali itu. Saya memang berharap keputusan peperiksaan tidak lagi diumumkan sedemikian rupa. Serahkan saja keputusan peperiksaan mengikut nama kepada anak murid dan biarkan mereka membaca sendiri keputusan mereka. Mana yang keputusannya cemerlang, sekolah boleh raikan dalam satu majlis khas buat mereka kemudian dari itu. Tidaklah murid lain yang menunggu terpinga-pinga.

Tidak mahu lagi ada bapa atau ibu lain yang merasai apa yang saya rasa.

Siapa rakan di KPM, sampaikan salam pada YB Menteri. Saranan beliau saya hargai.

sumber : Ammar Kamilin


32 Tahun Tinggal Di Rumah Sewa, Rupanya Ini Sebab Pelakon Veteran Zulkifli Ismail Buat Begitu

32 Tahun Tinggal Di Sewa Rumah, Rupanya Ini Sebab Pelakon Veteran Zulkifli Ismail Buat Begitu

Memiliki rumah idaman sebagai tempat tinggal untuk mendapat ketenangan dan kebahagiaan hidup. Rumahku syurgaku. Begitulah impian setiap orang.

Namun tidak semua mampu memiliki rumah idaman lantaran syarat-syarat yang dikenakan oleh pihak pemaju.

Begitulah yang dihadapi oleh pelakon veteran, Zulkifli Ismail, yang terpaksa memilih untuk menyewa rumah.

32 TAHUN SEWA RUMAH

Menerusi muat naik di instagram miliknya pelakon veteran ini mendedahkan bahawa rumah yang didiami itu sebenarnya adalah rumah sewa.

Katanya rumah sewanya itu meninggalkan banyak kenangan buat dirinya yang telah mendudukinya sejak masih belum berkahwin.

Hampir 32 tahun, menduduki rumah itu sehingga anaknya berkahwin, kini dia mengambil keputusan untuk berpindah dari kediaman itu.

32 tahun saya menyewa rumah ini. 32 tahun saya tinggal di sini, sejak berusia 27 tahun sehingga menghampiri usia emas.

Sejak masih bujang sehingga dah bermenantu. Terlalu banyak kenangan di sini.

Hari ini saya akan berangkat meninggalkannya. Salam pamitan buat rumah yang banyak berjasa ini.

RUPANYA INI SEBAB TAK BELI RUMAH

Rupanya pelakon veteran ini sebenarnya bukan suka-suka memilih untuk menyewa rumah dalam tempoh yang salam.

Menerusi komen kelihatan ada peminatnya mempersoalkan tempoh yang lama menyewa rumah. Tanpa berselidung, pelakon yang berusia 59 tahun itu menjelaskan bahawa tidak layak membuat permohonan pembelian rumah disebabkan kerjaya sebagai pelakon.

WARGAMAYA UCAPJ TAHNIAH BERPINDAH DI RUMAH BARU

Meninjau di ruangan komen rata-rata yang mengenali pelakon yang terkenal menerusi drama  Gerak Khas sebagai ASP Razlanini ini meluahkan rasa kehilangannya. Bahkan ada yang menyebut akan merindui kelibatnya bersama anak di surau berdekatan dengan rumah sewanya. Tidak lupa juga, ada mengucapkan tahniah berpindah ke rumah baru.


“Jangan Bezakan Anak Lelaki & Anak Perempuan.” Wanita Ini Kongsi Tips Ibu Bapa Lebih Faham Karenah Anak Lelaki!

Bergelar ibu bapa adalah momen yang cukup indah dan paling berharga dari segalanya. Namun, memegang status ini bukanlah semudah yang disangka. Lebih-lebih lagi bagi anda yang bekerja, pelbagai karenah terpaksa dilalui terutama bagi anda yang memiliki anak ramai.

Karekter setiap anak tidak sama, jadi ada yang membuatkan kita naik angin. Namun mereka cepat mengambil jiwa dan kembali menghiburkan hati. Baik anak perempuan mahupun lelaki ada kelebihan masing-masing. Justeru, tidak sepatutnya ada yang membezakan antara anak lelaki dan perempuan. Lebih-lebih lagi dalam soal pendidikan.

Minggu lepas pegi seminar technic reading by Founder Little Caliph, Teacher Fari. Dia ajar technic cepat membaca dan ajar juga perbezaan anak lelaki dan perempuan.

Sedikit tips nak kongsi untuk kita para ibu ayah yang ada anak laki.

Jangan sekali-kali bezakan anak lelaki dan anak perempuan. Beza dari segi kepandaian ke, cara belajar ke, mana lagi pandai ke anak laki ke anak pompuan ke, no no. Jangan bezakan. Cara anak laki belajar pun tak sama macam cara anak pompuan belajar. Totally different.

Meh kita baca kat bawah cara anak laki dengan anak pompuan belajar cemana.

1. Anak perempuan bila balik sekolah, kita tanya dia, belajar apa kat skolah, dia boleh jawab belajar lukis bunga, belajar abc, sekian-sekian.

Anak laki kalau kita tanya, dia pun jawab entah. Tak pun dia jawab solat. Semalam tanya jawab solat jugak, kemarin pon solat jugak. Memang takde belajar benda lain ke, haha. Aku try tanya Hamzah, belajar apa kat sekolah, dia jawab belajar makan. Laaaa patutla besar, belajar makan je kat skolah ye. Hahahaha

2. Anak laki lebih kepada mechanical function. Tu yg kalau tengok budak2 lelaki, suka melompat, bergerak, berlari. Kadang kita panggil dia suruh duduk sebelah kita sekejap, dia datang duduk, lepas 5 saat dia hilang. Ini memang nature budak lelaki. Jangan expect dia macam anak perempuan, duduk diam2, baik2, no no. Boys will always be boys. Masa bergerak tulah dia belajar. Perempuan, masa duduk diam tulah dia belajar. Boys oh boys..

3. Anak yang lahir bulan 1 dan bulan 12, atau awal tahun dengan akhir tahun, kita tak boleh compare tahap pembelajaran dia, kerana semestinya yang lahir bulan 1 tu dah banyak progress dari yang lahir bulan 12.

Yang lahir bulan 1 tu by the time bulan 12, dia dah boleh berlari dah, yang bulan 12, baru keluar dari perut maknya, terkebil2 pandang syiling. Botol susu pun tak reti pegang lagi takkan nak compare yang dah berlari dengan yang tak pandai pegang botol susu lagi. Haha

4. Sebenarnya anak laki ni bila belajar dia suka benda bergerak, dia suka hands-on(pegang2, experiencing benda tu), suka eksperimen. Xmacam girl, girl ni kita bagi latih tubi pun dia boleh siapkan. Boy kita bagi latih tubi, selalunya tak siap. Tapi endingnya, latih tubi tak siap pun last jadi jugak orang, keje jugak kat sirim, eh sirim tetiba. Haha kesimpulannya, anak laki ni die bukan tak pandai. Dia pandai, tapi learning method dan teaching method untuk anak laki berbeza dengan anak perempuan. Patutla hanzalah tu suka betul main2 pasir, kalo mandi dalam bilik air tu, habis dia campur ubat gigi dengan sabun shampoo sume(habes duit mami nakkkk???). Pak dia kata nak jadi ahli kimia kot. Suka main campur2 semua benda. Eksperimen kuat sangat. Mainan elok2 pun dibukaknya sebab nak amik magnet kat dalam mainan. Takpelah hanzalah, dulu mami ayah tak paham. Dah pegi seminar, barulah paham. Patutlah hanzalah macam tu.

Pengajaran no 4 ni, kita nak didik anak kena ada ilmu. Kalu takde ilmu, tu yang jadi nak marah2 anak, tak paham anak, suka melabel anak nakal, padahal sebab ilmu tak cukup.

Hari2 doa kat Allah mintak nak anak pandai, nak anak pandai bukan Allah bagi *ting* magic. Terus pandai. Tak, tak, tak. Nak anak pandai, terimalah segala macam eksperimen, cubaan itu ini yang dia akan buat, dan main dalam proses Allah nak jadikan dia anak yang pandai seperti doa yang kita minta. *insaf mok?

5. Masa belajar, anak perempuan duduk tepi tingkap takpe. Anak laki, jangan bagi duduk tepi tingkap. Ingat tak tadi, anak laki ni dia suka benda bergerak. Tu yang bila cikgu ajar, dia tak boleh fokus, pasal banyak gangguan tepi tingkap, kucing lalu dia pandang, burung terbang dia pandang, lipas, cicak segala jenis binatang dan manusia yg lalu dia pandang. Tu yg masuk telinga kanan keluar telinga kiri. Make sure anak laki kita, bila belajar suruh cikgu letak dia kat depan. Tengah2. Haha skema gitu. *kena make sure sg

6. Ada tak kejadian bila kita menjerit panggil anak laki, dia macam buat2 tak dengar? Sebenarnya, bukan dia buat2 tak dengar. Dia memang tak dengar. Rasa macam eh tipu takkan tak dengar. Kuat kot bunyi takkanla tak dengar. Ye mmg dia tak dengar.

Kajian menunjukkan anak laki tak boleh dengar bunyi yang berfrekuensi tinggi. Jeritan mak tu frekuensi tinggi la tu. Kalau suara bapak dia yang garau tu, tak yah jerit pun, laju je dia dengar. Macam mencabar keimanan mak je tau, ingatkan pura2 tak dengar. So mak2 kalau nak panggil anak laki, memang kena pegi dekat dia, lalu panggillah baik2, nescaya dia akan dengar. Tak caye boleh buat eksperimen. Anak pompuan, rasanya dua2 dia dengar. Hahahah jerit pun dia dengar, pelan2 pun dia dengar.

*Girls can hear 10x better than boys. Oh no wonder.?

Contoh lagi, kalo anak nangis, lagi2 yg suara nak dekat sama tu, (laki dan perempuan). Mak2 boleh tau yang nangis tu yg mana. Ptutlah, aku boleh tau suara maira ke uzair yg nangis. Dengar suara sekilas sudah ku tahu uzair yg nangis. Tanya suami kito, dia ada ‘kot2’ maira kot, uzair kot. Haha xpe yang, sy paham dah. ???

7. Bila kita marah boys suruh keep quite and sit down. Cuba perati berapa lama boleh keep quite tu. Mesti kejap je, tiba2 5 saat dia start cuit kawan dia. Teacher fari kata tu memang nature dia. Tak boleh duduk diam. Memang macam tu.

Penah tengok tak budak laki hafal quran macam mana, sambil hafal sambil bergerak, makin lama makin nak tunduk, macam nak sujud dah gayanya ke depan ke belakang.??? Oh patutla…. kadang tengok sampai heran, semua duk menghafal gaya gitu. Sape penah nampak mesti boleh recall. Hahahaha ???

Ada lagi, penah tengok tak budak laki solat? Kejap cuit kawan, pastu sambung solat, main tolak2 guna punggungla, tolak kawan sebelah kiri, tolak kawan sebelah kanan. Sampai rasa eh tak leh solat diam2 ke. Budak perempuan elok je solat diam2. Pakai telekong elok2, ikot setiap step. Budak laki, boring jap klua saf main lari2 jap, rakaat nak abes, baru dia masuk saf balik. Takut kena rotan ngn ayah lettew.???

Kalau girls, masa makan pun duduk elok2 je, masa rehat, rehat ngan kawan sama2, buka bekal, sit down, lepastu TALK, and TALK, and TALK and TALK seperti tiada hari esok.. haha ??♀Sebab tula para suami, korang kena layan isteri bercakap, sebab yeah, girls memang suka bercakap. Thats their nature like forever. ??♀??♀??♀ Kalau korang tak layan isteri bercakap, tu yg dorang bercakap di fb tu. ??? KRT dan segala jenis mak nenek tu u name it.

Ok sekian, saja share untuk para ibu yang anak boys ramai macam kita ni. Tc Fari pun anaknya 4boys, patutlah dia paham sangat. ?

Lepas seminar, aku telah menjadi ibu yang baru. Hahhaha. Yg lebih paham nature anak2. Tiba2 anak bising dalam kereta, suruh diam. Diam 5 saat, tiba2 dengar dorang gelak terkekek2 tengah main cuit2. Laaaa memang betol tak boleh duk diam hahahahhaha sabo jela.. Allah hantar anak2 untuk tarbiah mak ayah apa itu erti sabar sebenar.


“Tiada Maaf Buat Peragut Kerana Aniaya Orang Tua Seperti Kami.” Terima Lebih 60 Jahitan, Suami Isteri Ini Cedera Diragut Ketika Balik Dari Masjid

Demi mendapatkan wang, mereka sanggup berbuat apa sahaja termasuklah mencederakan insan yang tidak berdosa. Demikian yang berlaku kepada sepasang suami isteri yang cedera selepas bergelut dengan peragut semalam. Kejadian tersebut berlaku di Kampung Keting, Bachok Kelantan awal pagi semalam.

Dalam kejadian 11 pagi tadi, mangsa Alias Awang, 64, parah di tangan dan kaki kanan manakala isterinya, Rahimah Mat Hasan, 56, cedera di mulut.

Anak mangsa, Mohammad Ayub Alias, 35 berkata, ketika kejadian ibu bapanya dalam perjalanan pulang ke rumah di Kampung Pauh Lima, Bachok dengan motosikal Honda Ex5 selepas mendengar kuliah agama di Pasar Selasa di Kampung Kedai Menanti, Pasir Puteh.

“Sebaik keluar dari Pasar Selasa, ibu bapa dikejar dua peragut yang turut menaiki motosikal dari arah Kedai Menanti ke Kampung Keting, Bachok. Menurut cerita ayah, dua peragut itu tiba-tiba mengejar mereka dan cuba merampas beg yang diletakkan di atas riba mek (ibu).

“Tindakan itu menyebabkan ayah dan mek terjatuh daripada motosikal menyebabkan mereka cedera teruk.

“Seorang daripada peragut cuba merampas beg, namun gagal apabila mek sempat memulas tali beg dan kebetulan penduduk kampung melalui jalan itu menyebabkan dua peragut melarikan diri,” katanya

Sementara itu, Rahimah memberitahu tidak akan memaafkan kesalahan yang dilakukan peragut terhadap dirinya dan suami.

“Tiada maaf buat peragut kerana menganiaya orang tua seperti kami, hanya untuk dapatkan duit dengan mudah. Akibat kejadian ini , kami menerima lebih 60 jahitan di mulut, lengan, kaki kanan dan kedua-dua belah betis selepas terjatuh dalam parit akibat bergelut dengan dua peragut.

“Saya sendiri menerima 20 jahitan di mulut dan sakit seluruh tubuh, manakala keadaan suami lebih teruk apabila parah terkena tar jalan.

“Keadaan suami sendiri memang sudah tidak sihat memandangkan dia baru menjalani pembedahan membuang usus pada 2016 lalu, dan sekarang pula perlu tanggung sakit akibat peragut menyebabkan kesihatannya bertambah teruk.

“Sebab itu, sukar saya nak maafkan peragut itu, tambahan pula kami berdua pernah kena ragut pada dua tahun lalu di Kubang Kerian. Sekarang saya jadi trauma nak pergi ke mana-mana.

“Mak cik tak nampak wajah mereka sebab mereka berdua memakai topi keledar yang menutup muka mereka, cuma mak cik ingat pemboncengnya bertubuh kurus,” katanya.

Bagi Alias pula, dia berharap masyarakat mengambil iktibar kejadian menimpanya dan isteri apabila tidak meletakkan beg tangan di tempat terdedah kerana boleh mengundang jenayah.


“Ali & Fateema, Awesome Combination. Alhamdulillah.” Lepas Hari Ke 9, Saharul & Isteri Dedah Nama Anak Perempuan!

Selepas 9 hari, pelakon Saharul Ridzwan bersama isteri memilih nama Fateema Azzahra untuk anak perempuan kesayangannya.

Saharul memuat naik nama tersebut menerusi perkongsian terbarunya di instagram.

❤Fateema Azzahra bt Mohd Saharul Ridzwan ❤ ” tulis Saharul ringkas di instagramnya.

Sebelum ini, Saharul berkongsi berita isterinya selamat melahirkan cahaya mata perempuan. Saharul dan Qaabila Deena Emir Mohammed Akif Emir berkahwin pada 16 September 2016 .

“Gementar lain macam kali ini… Berbeza dengan pengalaman pertama dulu.

“Saya sengaja tidak mengambil tahu jantina anak sehinggalah tiba di bilik pembedahan. Saat melihat bayi ini di depan mata, saya tahu Allah makbulkan doa.

“Saya rasa hendak sujud syukur saat mendapat tahu anak kami perempuan. Rasa hendak pengsan pun ada,” katanya.

Rata-rata warganet mengucapkan tahniah dan teruja dengan pemilihan nama yang cukup indah dan mempunyai makna yang baik.

cantiknya nama secantik wajahnya


Makan Sayur Dulu Sebelum Makan Nasi! Ikut Teknik Ni Kalau Ada Diabetis!

Andai ada ahli keluarga yang kini disahkan mengidap diabetis, pemantauan perlu dilakukan untuk kawal kandungan gula dalam darah berada di dalam tahap stabil.

Selain mengambil ubat yang disarankan oleh doktor, bab pemakanan juga perlu diberi keutamaan.

Ini disarankan sendiri oleh saintis ini bila mana menyentuh juga cara pemakanan untuk pesakit diabetis ini.

Nak tahu apakah itu, jom semak perkongsian ini.

PESAKIT DIABETIS PERLU MAKAN SAYUR DULU SEBELUM NASI

Diabetis berlaku bila pankreas tidak boleh menghasilkan insulin yang cukup atau tubuh tidak dapat menggunakan insulin yang dihasilkan secara effisien.

Faktanya

Kajian pada tahun 2014 menunjukkan hampir 422 juta penduduk dunia atau 1 dalam 11 orang menghidap diabetis.

Sayur sayuran kaya sumber khasiat bersifat antidiabetis.

Hasil kajian

Kajian oleh saintis Portugal dan Jepun pada 2017 menunjukkan MAKAN SAYUR DULU sebelum makan karbohidrat contohnya nasi boleh TURUNKAN GULA dalam darah di kalangan pesakit diabetis type 2 dan orang sihat

Ianya LEBIH BAIK berbanding makan nasi bersama sayur

Justeru ubah teknik pemakanan anda sekarang MAKAN SAYUR DULU SEBELUM NASI

Rujukan: Journal of Nutrition Therapeutics. 2017 6:1-10


“Ambil Hati Sebelum Kahwin Tu Sweet. Ambil Hati Selepas Kahwin Tu Sangat Membahagiakan.” Deep Perkongsian Lelaki Ini.

Isteri ini sebenarnya nak membahagiakannya tidak perlu dengan wang ringgit tetapi cukuplah sekadar hatinya dijaga dan layanan yang baik. Lebih manis lagi, apabila suami yang pandai menghargai isteri dengan melakukan hal-hal yang membahagiakan isteri.

Kadang kala, nampak remeh je layanan yang diberi suami, namun itulah yang membuatkan rumahtangga makin bahagia.

Justeru, untuk membahagia pasangan suami isteri, hal yang anggap biasa-biasa itulah yang menjadikan rumahtangga itu harmoni. Sebagaimana perkongsian ini.

SUAMI LAYAN DIRI BILA ISTERI DATANG BULAN

“Tak kejut sayang pun” sapa si isteri dari pintu bilik tidur sewaktu saya dan Jasmine sedang bersahur.

Saya cakap, “kenapa nak kejut, u can tak boleh puasa?”
Masa tu jam dah pukul 5:20. Saya bangun pukul 5 lagi panaskan lebihan satay ada beli semalam. Jasmine, saya gorengkan nasi dengan mentega dan banjirkan dengan telur dadar 2 biji. Dia tak kuat makan tapi suka telur. Tabur sikit pepper dan Bon Chilli. Licin pinggan dia makan.

Saya kalau boleh tak nak langsung isteri terjaga. Tapi si Daisy pulak bangun dan sambung tidur dalam bilik dengan mamanya dari bilik dia dan kakak.
Melihatkan kami dah nak habis sahur, isteri saya pun masuk tidur semula. Nampak seronok kat wajah dia bila terjaga sejuk-sejuk tapi dapat tidur balik. Tak perlu dah nak panaskan lauk dan sediakan sahur.

Selesai sahur, Jasmine masuk tidur semula sebentar sementara tunggu pukul 6 pagi, dia kena bangun dan mandi untuk ke sekolah. Tinggallah saya menikmati satay sambil merenung kuih tepung pelita ni.

HARGAI ISTERI

Teringat petang semalam. Lepas temankan dia dan Jasmine ke Watson, kami jalan-jalan cari kerepek tempe dan juadah berbuka tepi jalan. Malas nak bersesak di bazaar. Ingat tadi nak beli barang dapur. Tapi tak sempat dan hujan turun dengan lebat pulak.

Masa sebelum hujan, dalam perjalanan nak balik tu isteri saya cakap nak tepung pelita. Tahun ni tak merasa lagi katanya. Tapi tiba-tiba hujan turun dengan lebat.
Nampak ada gerai jual tepung pelita kat tepi jalan. Lebat sungguh hujan. Kalau pakai payung pun memang kuyup ni sebab angin pun kuat.

Dia cakap takpe, tak perlu beli. Lain kali boleh. Saya berkeras juga nak belikan. Dia siap offer nak keluar. Saya tak bagi. Saya cakap “u punya pasal, takpe”.

Bukak je pintu, terus buka payung. Memang sah. Basah habis. Hujan lebat campur angin kuat memang kuyup la. Kesian jugak kat adik jual tepung pelita tu dapat duit basah.
Masuk je kereta, dengan dia-dia basah sebab terpaksa ambil payung yang basah. Hahaha..
Bila pikir-pikir balik. Benda simple je. Memang la macam leceh sikit sebab basah.

TETAP AMBIL HATI ISTERI WALAU DAH KAHWIN LAMA

Tapi kalau dulu masa sebelum kahwin boleh buat macam-macam untuk dia. Nak ambil hati masa tu. Takkan dah 11 tahun kahwin tak boleh ambil hati dia dah?

Padahal dulu sebelum kahwin belum ada apa-apa pengorbanan pun dari dia. Layan bersungguh-sungguh. Lepas kahwin, dengan melahirkan zuriatnya, memudahkan urusan di rumah, menjaga anak, menggembirakan hati dan sebagainya, setakat basah sebab beli tepung pelita ni umpama sebutir pasir di pantai je. Betul tak?

Ambil hati sebelum kahwin tu sweet. Ambil hati selepas kahwin tu sangat membahagiakan.
Sekadar berkongsi kegembiraan. Semoga mendetikkan sesuatu yang baik.


Kartun Animasi Ceriakan Kempen Kembali Ke Sekolah & Dapat Diskaun 50% Lagi. Memang Jimat!

Sebut sahaja hendak membeli barang untuk persiapan sekolah, anak-anak pastinya teruja. Apa tidaknya, mereka akan dapat baju, beg dan kelengkapan lain yang serba baharu.
Bagi ibu bapa pula, sebolehnya akan memilih tempat yang menawarkan semua keperluan sekolah di bawah satu bumbung bagi memudahkan anak-anak membuat pilihan dengan selesa dan jimat seperti mana berbelanja di Parkson.

.

Bersempena Kempen Kembali Ke Sekolah bermula 15 November sehingga 1 Januari 2020, Parkson menyediakan pelbagai tawaran eksklusif. Bagi setiap Pembelian Dengan Pembelian (PWP) yang mana bila pelanggan membelanjakan RM50 dan ke atas dalam satu resit dari Promosi Kembali ke Sekolah, layak untuk membeli SATU (1) barang eksklusif dengan harga istimewa. Sementara stok masih ada.

.

Apa yang pasti, selangkah masuk ke sini, anak-anak pasti teruja dan ibu bapa tersenyum bahagia dengan tawaran promosi hebat di sini.
Pelbagai barangan sekolah untuk keperluan anak-anak ada di sini dengan diskaun hebat! Cukup menjimatkan dan berbaloi dengan pelbagai tawaran yang eksklusif.
Bukan itu sahaja, ruang membeli belah di sini juga cukup selesa dan luas. Malah, setiap item barangan yang dijual cukup eksklusif dan rekaanya sentiasa up to date mengikuti variasi dan kategori. Malah, bagi barangan yang terpilih bakal mendapat diskaun sehingga 50%.

.

Memandangkan sekarang musim Frozen belum tamat, anak-anak boleh dapatkan pelbagai barangan dari beg sekolah, sehinggalah kepada lunch box set. Lebih istimewa lagi, pembelian RM100 ke atas, anda layak menerima hadiah percuma berupa set alat tulis.

.

Bagi pembelian setiap uniform sekolah Parkson pula akan diberikan potongan sehingga 10% untuk Ahli Parkson Kad. Lebih menarik lagi, barangan seperti botol air Disney Frozen, set alat tulis Disney dan banyak lagi barangan lain yang boleh didapati dengan harga serendah RM10! Wow, terlajak istimewa ni!
Apa yang penting, semua ini boleh dijadikan pilihan idea hebat untuk menyempurnakan koleksi perkakasan sekolah anak-anak.

.

Begitu juga dengan adanya barangan koleksi kartun animasi seperti Spiderman, Boboi Galaxy, Omar dan Hana, Barbie, Hello Kitty dan banyak lagi yang didatangkan dengan beg belakang, set alat tulis, botol air, bekas pensel dengan harga yang cukup berpatutan. Semua tersedia untuk dimiliki.

.


‘Biarlah anak dia..cara dia.” Wanita Kongsi Cara Jaga Baby Newborn Dapat Perhatian Ramai Kerana….

Cara saya jaga newborn. Semua petua orang tua-tua saya langgar. Sebab tu saya tak boleh berpantang di kampung, hehehe… Dari anak sulung sampailah anak kesepuluh ni, saya memang koboi aje jaga baby.

Takde mitten, takde bootie, takde barut, takde bedung. Cuma saya selimutkan sahaja kalau baby sejuk. Mitten, bootie, barut dan bedung tu saya pakaikan kat baby kalau nak keluar rumah aje. Sekadar nak berlakon depan orang, sebab malas nak bersoal jawab.

From day one, baby digalakkan explore dunia. Baby bebas gerakkan tangan dan kaki. Hisaplah jari tu, cakarlah muka tu, no hal. Kaki belajar tendang dan tolak. Berlatih angkat kepala macam kura-kura. Cuba pusing badan kiri kanan.

Nak tidurkan baby, saya tepuk-tepuk aje. Takde buai, takde swing, takde rocking chair, semua tu tak pernah ada di rumah saya. And strictly no pacifier! Ada sebab kenapa puting tu dipanggil “dummy”. Tak gamak saya nak tipu baby sendiri, tak sanggup nak ajar baby bertenang dengan puting kosong.

Saya juga tak ajar berdukung bagai. Letak aje baby atas tilam, pandai-pandailah dia tidur sendiri. Saya cuma selawat, zikir dan nyanyi dari jauh aje. Supaya baby tak rasa takut keseorangan, dia boleh dengar suara orang kat sebelah dia.

Saya selalu bercakap dengan baby. Kalau baby meragam, membebel aje bagi nasihat kat dia. Anggap saja baby boleh faham, hahaha…

Ramai orang heran, anak-anak saya sangat mudah dijaga, dari baby sampai ke besar. Anak-anak saya tak reti meragam, tak reti tantrum, tak banyak songeh, senang suruh tidur, takde menangis tak tentu pasal dan sangat jarang sakit.

Saya percaya bahawa setiap insan belajar sejak hari pertama dilahirkan. So dari hari pertama lagi kita dah kena start ajar baby.

Ramai ibu bapa terlalu manjakan newborn sebab katanya nak wujudkan bonding dengan baby. Saya percaya proses bonding tak semestinya bermaksud overly attached. Baby perlu diajar berdikari, but at the same time dia tahu yang ibunya ada di sisi.

Sumber : Asiah Abd Jalil


“Baru Sangat Borak & Gurau Dalam Phone. Rupanya Nak Pergi Selamanya.” Ibu Mentua Linda Rafar Meninggal Dunia Akibat Covid-19

Linda Rafar berkongsi berita duka dengan pemergian ibu mentua tersayang, Tuan Zainab Syed Mamat, pada malam Khamis. Ibu kepada Syed Aiman meninggal dunia akibat komplikasi selepas dijangkiti virus pandemik, Covid-19.

“Ya Allah, ampunilah dia dan kasihanilah ibu mentuaku dan afiatkan dia dan maafkanlah kesalahannya dan muliakan kedudukannya dan lapangkan kuburnya.

“Ibu mertua saya seorang wanita yang hebat dan kuat. Saya pasti akan merinduinya. Saya harap dapat memeluk dan menciumnya buat kali terakhir,” kongsinya menerusi Instagram.

Linda atau nama sebenarnya Azlinda Rafar, 43, menyifatkan Allahyarham seorang wanita yang hebat dan kuat.

Dia dalam pada itu berharap suaminya kuat dan tabah dengan ujian tersebut serta menerima dengan reda kehilangan insan yang paling disayangi dalam hidupnya.

“Tolong kuat, saya tahu bukan senang tetapi saya tahu awak boleh lakukannya. Syed Aiman kehilangan ibu tercinta disebabkan komplikasi Covid-19.

“Minta jasa baik kawan-kawan semua sedekahkan Al-Fatihah untuk arwah Tuan Zainab Syed Mamat,” ujarnya.


Ibu Ini Kongsi Tip Masak Dengan Cepat Walaupun Sibuk. Memang Kreatif!

Apabila bergelar ibu pastinya, akan memastikan rumahtangga diuruskan dengan baik termasuk hal penyediaan makanan. Jika dahulu, ramai kaum wanita bergelar surirumahtangga, tetapi kini ramai yang bekerjaya. Mereka ini mempunyai masa yang amat terhad.

Bayangkan untuk menyediakan makanan mengambil masa yang lama jika tiada perancangan yang betul. Jika sampai rumah masa tu lah nak kisar bawang, basuh dan potong sayur dan baru nak perah santan. Mahu tak kelam kabut jadinya. Sudahnya anak makan lewat malam. Pastinya tidak elok untuk sistem penghadaman anak. Oleh kerana tiada perancangan penyediaan bahan masakan, akhirnya ramai ibu-ibu yang bekerjaya memilih makan di kedai. Jika hari-hari pastinya bosan kan. Tambahan pula kos bajet akan meningkat.

Ummi bantu ibu-ibu yang bekerja jimat masa nak sediakan makanan nak masak balik kerja. Ummi student pun timing macam orang kerja ofis hour dan balik malam tak free lagi, ada assingment. Dan anak kecil bukan penghalang untuk sediakan makanan yang sihat untuk suami dan anak . Yang penting usaha.

Tip Masak Cepat Dengan Mudah Untuk Suami Dan Anak

Ummi back to school nextweek, so macam biasa ummi akan guna ziplock plastic bag. Ziplock plastic bag comel ni brand simplyliving beli dekat giant Setapak. Harga sama dengan brand Giant punya RM 6.95 satu. Simply living semua saiz sama harga. Sayur-sayur ummi potong dan simpan dalam plastik ni. Yang jumlah kecil guna mini saiz plastik.  Sayur-sayur yang dah siap cantik paket plastik ummi tak usik sebab boleh susun elok. Basuh ringkas dan tos sayur. Dah nak guna baru basuh dan potong. Dan terus masak. Peti ais, biasa 3 minggu sayur elok lagi. Nak lagi tahan lapik tisu dalam setiap plastik. Biasanya akan kerap guna sayur2 ni.. Sayur yg jenis cpt layu akan guna dulu.Ibu bekerja boleh siapkan sayur macam ni.

2.Tomato paste
Memudahkan ibu nak masak pelbagai menu ,bukan untuk baby je untuk seisi keluarga.

Bahan-bahan

Cara-cara

i) Kisar semua bahan dengan air yang cukup. Masak sehingga hilang air dan agak pekat pesnya.

ii) Sejukkan pes tomato yang dah siap dan dan boleh terus bekukan dalam ice tray.

Kalau simpan dalam chiller boleh tahan 5 hari, dan kalau dalam freezer tahan 3 bulan.

4. Santan fresh frozen

Masakan kita mesti lebih sedap kalau pakai santan asli kan? Tapi sayangnya jangka hayat santan asli ni taklah lama dibandingkan dengan santan serbuk atau santan dalam kotak.

Jadi, saya lebih suka simpan santan fresh ni dalam kiub ais macam dalam gambar. Bila nak guna, ambillah seketul dua, ikut banyak mana lauk tu supaya bersesuaian dengan kuantiti yang kita perlukan.

5. Chicken Nugget Homemade

Bahan-bahan:
1.isi ayam blend kasar.
2. Telur sebiji
3. Daung bawang
4. Carrot
5. Brokoli

Cara membuatnya
-Gaulkan sebati kesemuanya.
-Ratakan didalam loyang dan kukus seketika.
-Setelah sejuk boleh la dipotong mengikut kreativiti ibu ibu dan sedia digoreng.

6. French Fries homemade lagi sihat.

Bahan-bahan

1. Kentang russet di potong panjang2
2. Rebus setengah masak, cucuk dgn garfu sudah lembut boleh diangkat, tak perlu sehingga kentang lembik ya.
3. Toskan kentang, gaul bersama tepung jagung dan mix herb. ( nak goreng baru letak tepung jagung pun boleh) ?
4. Siap simpan didalam freezer.

Sangat bagus info ini untuk membantu ibu-ibu terutama yang bekerja. Mudah untuk memasak makanan. Selamat mencuba!


“Ini Bukan Couple Atau Budak-Budak Tapi…” Ini Sebabnya Kenapa Pentingnya Suami Isteri Kena Keluar Dating Berdua!

Sebut sahaja bab dating, mesti semua terbayang pasangan kekasih yang belum berkahwin keluar bersama. Bercerita, makan bersama dan melakukan pelbagai aktiviti bersama. Namun selepas mendirikan rumah tangga, tiada lagi istilah dating berdua.

Masing-masing baik suami mahupun isteri memberi alasan sibuk dengan urusan kerja, rumah tangga dan anak-anak sehingga membatasi untuk mereka berdua berbuat demikian, mencipta momen indah berdua sepertima mana sebelum berkahwin.

Sebenarnya, dating cukup penting kepada suami isteri, inilah ‘me time’ yang diperlukan dalam menguatkan lagi ikatan perkahwinan dan meleraikan segala kekusutan dan penat dalam menjalankan urusan masing-masing.

DATING SUAMI ISTERI PENTING

Tajuk santai tapi serius. Kerana ketahuilah, siapa tak dating suami isteri memang rugi besar. Mana tidaknya, kalau sibuk dengan alam kerjaya, balik rumah, dengan anak lagi. Alamak memang tak sempat la nak dating.

Dating ini bukan untuk orang yang couple, bukan untuk budak-budak tapi untuk mereka yang bergelar pasangan suami isteri. Dating high class ini aku boleh cakap sangat-sangat penting untuk kedua-dua pasangan. Aku huraikan.

1 – Update Emosi

Bukan apple ios je yang penting untuk kita update, emosi pasangan kita pun penting untuk kita update. Lebih-lebih lagi kalau kedua-dua pasangan bekerja.

Nak juga tahu apa perasaan dia dengan apa berlaku dekat tempat kerja, dengan kawan-kawan, bahkan antara ahli keluarga pun. Kalau tak update nanti tak synchronised emosi kedua-dua pasangan. Nanti mula akan muncul isu suami tak faham isteri dan sebaliknya.

2 – Confessions Time

Ini sangat penting. Memang dah jadi fitrah perempuan, suka bercerita. Kalau ada apa yang tak disukanya lebih baik dia cerita dekat kita dulu sebelum dia sebar media sosial.

Suami perlu main peranan dan jadi dominan untuk mulakan sesi confessions ni. Pada waktu berduaan itu, boleh mulakan dengan pegang tangan isteri. Tatap mata dan tanya macam biasa. Ini kunci dia, lepas tu sediakan telinga untuk mula mendengar.

3 – Depression Prevention

Kau tahu kan, sekarang ini tahun 2019. Depression awareness semakin diakui ramai kepentingannya. Dah banyak NGO ditubuhkan bagi menangani isu ini. Sebelum ianya berjangkit pada kita, belajarlah untuk listen.

Untuk huraikan tentang depression ini memang tak cukup ruangan ini, aku kena buat artikel khas lain pula. Tapi point aku ialah tersangat bagus kalau suami isteri dapat luangkan sedikit masa untuk dating, agar kita boleh lebih faham pasangan.

4 – Nafkah Batin

Pasangan suami isteri mana ada masa. Lagi kalau anak dah dua tiga orang. Kau ingat macam mana, katil pun dah sempit. Cadangan aku, kalau ada pasangan yang mc, seorang lagi ambil anual leave untuk dating bersama pasangan kau. Anak hantar taska. Haha.

Dijadikan pasangan itu untuk menyempurnakan fitrah lelaki dan perempuan. Tak perlu hurai lebih, tapi kau faham sendiri. Kalau tak ada masa, cari masa dan create space untuk bersama. Banyak keruntuhan rumah tangga pun berpunca dari hal ini, jika gagal disempurnakan.

5 – Love Birds

Moment moment sweet ialah sesuatu yang kita atau pasangan kita akan kenang sampai mati. Mungkin ada moment bagi kita biasa je, contoh kita angkat beg berat depan pasangan. Untuk kita, tak ada apa-apa. Tapi bagi pasangan kita itulah moment yang boleh buat dia tersenyum teringat nanti.

Otak manusia akan ingat moment pada waktu hati tenang dan bahagia. Moment itu akan disimpan dalam bahagian istimewa otak manusia. Ianya akan menjadi perisai untuk hadapi bad day satu hari nanti. Tapi kalau dating pun tidak, bila masa kita nak create moment moment ini.

Cuba ingat balik, apa moment paling anda suka tentang pasangan anda?

Nukilan Najmi Nawawi


“Tinggal Kejap Jantung Hati Mama Abah.” Abby Abadi Simpan Stok Susu Buat Baby Danial, Ikut Norman Hakim & Memey Tunai Umrah Bersama

Umum mengetahui hubungan baik antara pasangan pelakon Norman Hakim dan bekas isterinya Abby Abadi. Ke mana sahaja dan apa jua aktiviti keluarga pasti dilakukan ebrsama. mereka berangkat menunaikan umrah bersama-sama semalam.

Ini dikongsikan oleh mereka menerusi di laman sosial Instagram (IG). dalam masa yang sama, mereka memohon pengikut di IG mendoakan perjalanan mereka ke tanah suci, Makkah.
Turut serta dalam romobongan tersebut, anak-anak Danish Hakim, Marissa Dania, Maria Danisha, Muhammad Darwisz Hakim, Muhamad Dikhriz Hakim dan Mikayla Delisha dipermudahkan.
Bagaimanapun dua orang anak angkat Abby dan Faizal, Muhammad Daiyan dan Maisara Dayana Fathia tidak turut serta.Mereka juga berharap agar urusan sepanjang mengerjakan umrah bersama.

Ini juga merupakan kali pertama keluarga besar Norman Hakim, Memey Suhaiza, Abby Abadi dan Muhammad Faizal serta anak-anak mengerjakan umrah bersama-sama.
“Bismillah. Doakan perjalanan kami sekeluarga dan para jemaah @widadtours selamat sampai dan dipermudahkan segala urusan kami sepanjang mengerjakan umrah.

“Di kesempatan ini saya mewakili keluarga besar kami mohon ampun dan maaf kalau ada salah silap terkurang terlebih dalam apa jua perkara,” tulis Memey di IGnya.

Sebelum ini, keakraban hubungan Norman Hakim dan bekas isterinya Abby Abadi sering dipuji netizen.

Malah keakraban mereka semakin kukuh apabila isteri kepada Norman, Memey Suhaiza turut menjadi ibu susuan kepada anak Faizal dan Abby Abadi yang baru lahir.


Terkini: 287 Kes Baharu, Paling Tinggi Dalam Sejarah Dan Semua Kes Tempatan.

Merujuk kepada sidang media petang tadi, Ketua Pengarah Kesihatan Malaysia, Tan Sri Dr Noor Hisham Abdullah telah menyatakan perkembangan semasa pandemik Covid-19 di Malaysia. Kes penularan melonjak naik.

Setakat jam 12 tengah hari, sebanyak 287 kes positif baharu dilaporkan dan ini menjadikan jumlah tertinggi dalam sejarah penularan Covid-19 di dalam negara ini.

Tertinggi, Kedah (129), Sabah (113), Selangor (31).

Dua kluster baharu di Selangor, Seri Anggerik (Hulu Selangor) dan Seri Setia (Gombak).

Tiada kematian.

Apa yang lebih membimbangkan adalah kesemua kes merujuk kepada penularan tempatan dengan dua kluster baru dilaporkan iaitu di Seri Anggerik (Hulu Selangor) dan Seri Setia (Gombak).

PECAHAN KES BAHARU (287)
SABAH-113
52 saringan bergejala
35 kluster Benteng LD
15 kluster Bangau
1 kluster Laut
1 kluster Pulau
2 saringan rujukan ke hospital
2 saringan kemasukan ke hospital
1 SARI
1 saringan petugas kesihatan
1 saringan warga emas
1 saringan sebelum pulang ke semenanjung
1 saringan komuniti
KEDAH-129
128 kluster Tembok
1 saringan kontak rapat
SELANGOR-31
13 saringan pulang dari kawasan berisiko tinggi
8 kluster Seri Anggerik
3 kluster Jalan Meru
1 kluster Seri Setia
2 saringan kontak rapat
1 SARI
1 saringan tahanan
1 saringan sebelum ke luar negara
1 saringan sebelum pulang ke negara asal
PERAK-3
2 saringan pulang dari kawasan berisiko tinggi
1 kluster Tembok
TERENGGANU-3
2 saringan kontak rapat
1 saringan pulang dari kawasan berisiko tinggi
N.SEMBILAN-2
2 saringan pulang dari kawasan berisiko tinggi
KELANTAN-2
1 saringan pulang dari kawasan berisiko tinggi
1 kluster Jalan Meru
KL-1
1 saringan sebelum pulang ke negara asal
JOHOR-1
1 kluster Meru
PAHANG-1
1 saringan kontak rapat
LABUAN-1
1 saringan pulang dari kawasan berisiko tinggi

Kes yang dilaporkan semua tempatan.

Dalam pada itu, laporan KKM menyatakan terdapat
-81 kes sembuh
-287 kes baharu
-8 kluster laporkan kes baharu, termasuk 2 kluster baharu
-129 kes baharu dilaporkan dalam Kluster Tembok
-22 dirawat di ICU, 4 perlukan bantuan alat pernafasan.

Setiap individu dari semua lapisan masyarakat perlu memainkan peranan bagi memutuskan rantaian covid 19 di negara ini. Setiasa patuhi nasihat kesihatan KKM.


“Bagai Sudah Kering Air Mata. Saya Reda.” 2 Tahun Tak Berjumpa, Tya Arifin Akui Rindu Keluarga Di Indonesia

Dia sentiasa percaya hidup ini perlu diteroka dan bukan hanya duduk berpeluk tubuh. Pasti ada sesuatu yang boleh dimanfaatkan. Walaupun sudah bergelar isteri dan memiliki dua cahaya mata comel, namun dia tidka betah duduk diam. Dia juga turut bersama suami terjun ke dalam dunia perniagaan.

Tidak cukup dengan itu, ibu kepada Arif Jiwa dan Azzahra Jiwa ini kini bergelar pengacara pula mengendalikan program bual bicara dalam talian, Bersama Tya.

“Jujur pada awal fasa perkahwinan, saya pernah bertanya kepada suami, hidup saya saat itu untuk apa? Saya pernah seperti rasa hilang punca. Takkan saya hanya mahu menjadi isteri yang hanya menunggu kepulangan suami di rumah. Sedangkan saya sangat aktif ketika hidup solo. Saya tidak betah duduk diam.

“Saya bukanlah datang daripada keluarga yang senang. Jadi sebelum ini pun saya mencari rezeki untuk membantu keluarga. Datang ke Malaysia juga saya perlu membiasakan diri dengan kehidupan di sini. Ia bukan sesuatu yang mudah. Saya juga ketika itu bergelut antara cintakan keluarga serta kerjaya seni dan masa depan bersama suami.

Ternyata pengorbanan dan keputusan Tya atau nama sebenarnya, Nurtria Wulandri membuka 1001 hikmah.

Akui Tya Ariffin lagi, pandemik COVID-19 yang sudah lebih setahun melanda dunia menjentik semangatnya untuk berkongsi hal positif dan suntikan inspirasi menerusi program berkenaan.

Bersiaran secara langsung setiap Isnin, Selasa dan Rabu jam 10 malam di ‘Instagram Live’ sejak 14 Jun lalu, Tya juga dalam masa sama membiasakan norma baharu bekerja dari rumah.

Terdahulu, isteri kepada Asyraf Khalid ini pernah berlakon, menyanyi dan menceburi perniagaan jus kesihatan, Mutyara.

“Dalam membiasakan norma baharu sekalipun berdepan kekangan tertentu di era pandemik ini, kenapa tidak saya manfaatkan platform media sosial seperti Instagram hingga ke YouTube.

“Sebenarnya, dulu di negara kelahiran sendiri, Indonesia… saya pernah juga jadi penyampai radio. Cuma tak sempat berjinak jinak jadi pengacara,” katanya.

Malah dalam membiasakan norma baharu ini juga, segala serbi kerja dilakukan sendiri wanita kelahiran Palembang, Indonesia ini.

“Untuk tugasan program ini, saya banyak melakukan semua kerja sendirian. Awalnya pasukan kerja saya yang menguruskan set program, tetapan gajet, bahan grafik dan sebagainya. Lagi pun saya sudah terbiasa buat ‘live’ di Instagram, jadi tidak canggung.

“Selepas itu, pendek kata semua saya uruskan sendiri. Termasuklah menata rias diri, menentukan pakaian yang mahu dipakai. Malah tetamu atau panel jemputan pun saya sendiri yang undang.

“Lagipun mudah kerana saya bersiaran di rumah. Anak pula jam 9 malam sudah masuk tidur. Jadi masa ‘live’ saya tak diganggu mereka. Pembantu rumah hanya ‘standby’ tekan butang ‘live’ di telefon bimbit saja,” katanya.

Setakat ini sudah lebih 30 episod bersiaran yang kemudiannya turut dikongsi di pelbagai platform termasuk di ‘feed’ Instagram dan dimuat naik di saluran YouTube Tya Arifin.

Tidak hanya mengundang rakan artis dan personaliti di Malaysia, Tya atau nama penuhnya, Nurtria Wulandari Arifin ini turut mengundang selebriti dari Indonesia.

Datuk Seri Siti Nurhaliza, Tengku Zawiyah, Nina Ismail Sabri, Datuk Prof Dr Muhaya Mohamad antara yang pernah diundangnya.

“Saya fikir ketika pandemik ini ramai yang bergelut. Malah terlalu banyak hal negatif di media sosial. Setidak tidaknya perkongsian inspirasi dan positif daripada tetamu jemputan boleh menyebarkan aura baik.

“Isu yang dikupas juga sangat dekat dengan kita. Malah ada yang bersifat semasa dan terkini. Malah saya juga tak bataskan hanya tetamu jemputan di kalangan wanita saja. Nanti tetamu lelaki pun ada. Dulu perkongsian atau motivasi saya mungkin terbatas di kalangan usahawan.

“Tapi sekarang ini, sesiapa saja yang mengikuti saya di media sosial boleh mendapat benda sama. Malah saya juga ada kumpulan telegram Tya Arifin. Menerusi saluran itu banyak juga hal dikongsi. Boleh juga ke Instagram @bersamatya,” katanya yang meminati Ellen Degeneres dan Mata Najwa.

Dalam pada itu, Tya juga berharap suatu hari nanti dapat mengundang wanita berpengaruh termasuk Tun Dr Siti Hasmah Mohamad Ali sebagai tetamu jemputan.

“Dapat jemput Tun Dr Siti Hasmah jadi tetamu pasti saya akan rasa bangga. Begitu juga di kalangan figura wanita yang menjadi kekuatan pemimpin di Indonesia.

“Malah saya bercita cita mengundang tokoh pemimpin dan motivasi lain selepas ini,” katanya.

Di akhir bicara, Tya tak lepas ditanya mengenai kerinduannya terhadap keluarga di kampung halaman selepas dua tahun tidak bersua.

“Bab rindu ini sebenarnya bagai sudah kering air mata. Kerinduan itu terlalu berat. Tapi apa daya kita melawan ujian pandemik ini. Nak rentas negara, bukan perkara mudah. Saya reda,” katanya yang sudah lengkap dos dua vaksin.


Antara Miskin & Malas Cari Rezeki Untuk Keluarga. Deep Perkongsian Mufti Perlis Ni!

Membaca perkongsian daripada Mufti Perlis, Datuk Dr Mohd Asri Zainul Abidin berkenaan sifat malas dan kemiskinan, harap memberi kesan buat semua. Bersamalah kita ambil pengajarannya dan semoga kita dan anak cucu kita terhindar daripada penyakit ‘MALAS’ yang dimaksudkan itu.

Ini perkongsiannya.

𝐀𝐍𝐓𝐀𝐑𝐀 𝐌𝐈𝐒𝐊𝐈𝐍 𝐃𝐀𝐍 𝐌𝐀𝐋𝐀𝐒

Hari ini, saya kembali mengiringi DYTM Raja Muda Perlis dalam kayuhan MAIPs Peduli. Disebabkan PKPB, maka jumlah kami tidak ramai dan in sha ALLAH telah mematuhi SOP yang ditetapkan. Tujuan kayuhan seperti biasa ialah untuk menyantuni asnaf, mengambil tahu perkembangan dan keperluan mereka.

Mohon maaf, kali ini saya ingin meluahkan rasa yang terpendam selama ini dalam coretan kali ini. Dukacita dan sedih, terdapat rumah asnaf yang miskin yang kami lawati begitu kotor halaman dan kawasan rumah mereka. Padahal, untuk mencuci atau membersihkan sampah sarap tersebut, tidak memerlukan belanja, cuma perlu sedikit kerajinan. Bayangkan, walaupun mereka tahu bahawa rombongan bersama DYTM Raja Muda akan ke rumah mereka untuk memberikan wang sumbangan, tapi tiada sedikit pun usaha untuk membersihkan kawasan rumah sendiri. Padahal tubuh masih sihat. Lebih daripada itu, tempoh PKP dan PKPB sekitar 2 bulan mereka sentiasa di rumah, gagal dimanfaatkan untuk kemaslahatan diri sendiri. Ini bukan kes terpencil. Sering kami saksikan.

𝗧𝗲𝗿𝗸𝗲𝗰𝘂𝗮𝗹𝗶

Satu perkara yang sering saya luah dalam ucapan dan kuliah saya sejak dahulu, bahawa salah satu punca utama kemiskinan, iaitu kemalasan. Orang utara sebut dalam bahasa pasar yang agar kasar balo’. Lebih keras lagi disebut bolo’ liat. Ertinya, pemalas yang amat. Walaupun, kita sedar terdapat mereka yang miskin tapi rajin berusaha, cuma peluang belum muncul. Golongan miskin tapi rajin tidak termasuk dalam apa yang hendak saya bicara di sini. Harap jangan ada yang tersalah sangka. Mereka terkecuali dari perbincangan. Ini terutama anak-anak yang miskin disebabkan keadaan keluarga, mereka yang ditimpa bencana, kekurangan peluang dan seumpamanya. Golongan ini, -in sha ALLAH- jika mereka rajin berusaha, suatu hari nasib mereka akan berubah.

𝗣𝗲𝗺𝗮𝗹𝗮𝘀

Saya kembali ingin membicarakan golongan yang miskin disebabkan kemalasan ini. Sesiapa yang pernah berpengalaman berurusan dengan golongan ini, akan faham apa yang saya coretkan ini. Golongan ini seakan-akan selesa dengan kemiskinan yang membolehkan mereka mendapat bantuan orang lain tanpa perlu bekerja keras. Gambaran kehidupan yang miskin itu seakan mahu mereka jadikan identiti diri bagi membolehkan segala bantuan yang diminta diperolehi dengan mudah. Di Perlis, MAIPs telah membina ribuan rumah untuk golongan miskin. Bukan sedikit, berjuta-juta telah dibelanjakan. Ada yang berusaha ke arah yang lebih baik, namun ada yang mengecewakan. Ada yang menerima rumah yang cantik dan teratur, namun apabila kita datang semula beberapa bulan, rumah bertukar menjadi kotor. Lalang dan rumput di keliling rumah tidak dipotong. Sampah-sarap menghiasi dalam dan luar rumah. Kerjanya hanya bersandar menunggu bantuan. Tubuh masih sihat, tapi mempunyai pelbagai alasan. Demikianlah kemalasan mencengkam kehidupan mereka.

𝗗𝘂𝗱𝘂𝗸 𝗦𝗮𝗷𝗮

Kediaman kita sekalipun lama dan tidak mewah, jika ada kerajinan boleh dibersih dan dikemaskan. Bahkan boleh bercucuk tanam sayur-sayuran asas yang sekurang-kurang dapat menjimat sebahagian belanja dapur. Hari ini, dalam pasu dan tin kosong pun boleh diusahakan tanaman. Tapi, kalau pemalas, kerjanya hanya tidur dan duduk saja menunggu bantuan orang menjelma.

𝗠𝗮𝗹𝗮𝘀 𝗗𝘂𝗻𝗶𝗮 𝗔𝗸𝗵𝗶𝗿𝗮𝘁

Bukan sahaja malas berusaha untuk kehidupan dunia, bahkan malas untuk akhirat juga. Pada wajah mereka tidak terlihat tanda dan sinar insan yang bersujud pada Tuhannya. Jika dijemput mereka datang untuk bantuan di masjid, kita meminta bersolat dahulu, mereka datang selepas solat jamaah selesai lantas terus duduk. Jika kita beri bantuan dan meminta selepas menerima bantuan tunggu solat berjamaah bersama, mereka lari selepas wang diberikan. Kalau diminta datang bantuan di masjid pada Hari Jumaat, ada pula yang mewakilkan isteri, atau anak perempuan untuk ambil bantuan. Si bapa ‘kabur’ dari Solat Jumaat. Walaupun, bukan semuanya begitu, tapi jumlah yang sebegitu juga bukan sedikit.

𝗟𝗮𝗻𝗴𝗸𝗮𝗵 𝗠𝗔𝗜𝗣𝘀 𝗠𝗲𝗻𝗲𝗻𝘁𝗮𝗻𝗴 𝗛𝗮𝗻𝘁𝘂 𝗠𝗮𝗹𝗮𝘀

Saya percaya MAIPs akan mengambil langkah memerangi kemalasan sebelum cuba mengatasi kemiskinan. Insan kurang upaya, orang tua yang uzur, orang yang ditimpa bencana, anak-anak yang masih kecil dan seumpama yang hidup dalam lingkungan kemiskinan, mereka mempunyai keuzuran dan alasan. Golongan ini patut diutamakan. Adapun yang berbadan sihat yang meminta-minta atas alasan tiada kerja, golongan ini mesti disemak. Mereka ini sering menjadikan anak-anak kecil mereka alasan kukuh untuk mereka mendapat bantuan. Malangnya, sebahagian mereka mengambil kesempatan untuk bertambah malas dengan bantuan yang diberikan.
MAIPs sebenarnya telah menyediakan terlalu banyak program untuk memajukan asnaf dengan membekalkan mereka kemahiran dan modal. Ratusan juta dibelanjakan untuk pelbagai latihan dan pendidikan supaya kehidupan asnaf berubah dan mampu berdiri sendiri. Alhamdulillah, banyak juga yang berjaya. Ramai yang sudah tidak miskin lagi, khususnya yang muda. Namun, golongan pemalas juga masih banyak. Peluang pekerjaan dicari dan diberikan. Seminggu dua mereka bekerja, kemudian mereka lari. Saya masih ingat, kami bermesyuarat menghantar sejumlah golongan miskin mengikuti kursus menjadi pemandu lori kontena canggih. Elaun kursus MAIPs berikan, pihak syarikat juga bantu. Selepas itu, akan diserap terus bekerja yang pendapatannya sekitar 4 ribu ringgit sebulan. Malangnya, sebahagian besar lari balik rumah. Atas alasan tak biasa duduk luar lama-lama. Itulah syaitan kemalasan yang menguasai urat nadi sebahagian manusia.

𝗔𝗸𝘂𝗿

Hal ini sebenarnya, bukan sahaja di Perlis, tapi di semua tempat dan negeri. Meriwayatkan hal ini memang merobek perasaan kita sendiri. Namun, suka atau tidak suka, kita kena akur bahwa bukan sedikit ‘melayu yang malas’. Dalam masa yang sama, juga memang akur ramai juga Melayu yang rajin dan berjaya. Namun, kita tidak boleh nafikan masih ramai orang kita sangat pemalas. Inilah juga sebabnya, kita gagal dalam bersaing dengan pihak lain. Akhirnya, kita hanya menyalahkan pihak lain semata, lalu melupakan penyakit malas yang ada dalam masyarakat kita.
Kemalasanlah yang menyebabkan ramai orang kita kerja ‘lebih-kurang’. Produknya tidak berkualiti. Sehingga masyarakat kita sendiri kadang-kala terpaksa mengutamakan produk pihak lain di sudut kualiti dan kesungguhan. Natijahnya, peniagaan orang kita tidak berdaya saing di sudut kualiti, ataupun di sudut kesungguhan kerja. Dengan saya akur, ada banyak juga produk orang Melayu-Muslim yang berkualiti dan sangat bagus.

𝗝𝗶𝗵𝗮𝗱 𝗠𝗲𝗻𝗲𝗻𝘁𝗮𝗻𝗴 𝗞𝗲𝗺𝗮𝗹𝗮𝘀𝗮𝗻

Berjihad menentang kemiskinan tidak akan berjaya jika kita tidak berjihad menentang kemalasan. Saya melihat, -dengan izin ALLAH- harta dunia ini dapat diperolehi dengan pemikiran yang bijak walaupun usahanya tidak begitu hebat. Jika akalnya hebat dan usahanya juga hebat, dengan izin ALLAH pasti banyak rezekinya. Kedua, harta dunia diperolehi dengan kesungguhan usaha walaupun kebijaksanaan tidak begitu tinggi. Dengan kerajinan akan membina pengalaman. Dengan pengalaman, orang kurang bijak akan membuat keputusan yang bijak. Akhirnya, dengan kerajinan dan pengalaman, rezeki yang banyak -dengan izin ALLAH- hadir ke dalam kehidupan.

Sebenarnya, memerangi kemalasan itu adalah tanggungjawab kita dalam beragama. Sabda Nabi s.a.w:
لَأَنْ يَأْخُذَ أَحَدُكُمْ حَبْلَهُ، فَيَأْتِيَ بِحُزْمَةِ الحَطَبِ عَلَى ظَهْرِهِ، فَيَبِيعَهَا، فَيَكُفَّ اللَّهُ بِهَا وَجْهَهُ خَيْرٌ لَهُ مِنْ أَنْ يَسْأَلَ النَّاسَ أَعْطَوْهُ أَوْ مَنَعُوهُ
“Jika seseorang kamu mengambil talinya, kemudian membawa satu ikatan kayu api di atas belakangnya lalu menjualnya, -dengan sebab itu ALLAH memelihara maruahnya- maka itu lebih baik daripada dia meminta-minta kepada manusia, samada mereka memberikannya atau tidak” (Riwayat al-Bukhari dan Muslim)
Kata Anas bin Malik r.a
فَكُنْتُ أَسْمَعُهُ يُكْثِرُ أَنْ يَقُولَ: اللَّهُمَّ إِنِّي أَعُوذُ بِكَ مِنَ الهَمِّ وَالحَزَنِ، وَالعَجْزِ وَالكَسَلِ، وَالبُخْلِ وَالجُبْنِ، وَضَلَعِ الدَّيْنِ، وَغَلَبَةِ الرِّجَالِ
“Aku mendengar Nabi s.a.w sering berdoa: “Ya ALLAH sesungguhnya daku berlindung denganMU daripada kerisauan dan dukacita, daripada lemah dan malas, daripada kebakhilan dan kebaculan, daripada bebanan hutang dan daripada ditewaskan oleh orang” (Riwayat al-Bukhari dan Muslim).

Maafkan coretan ini. Namun, ia sesuatu yang terpaksa diluahkan demi kepentingan kita semua. Masyarakat muslim kita ramai yang berharta dan suka membantu. Alhamdulillah. Namun, jika kita tidak teliti dalam strategi kita membantu, saya bimbang kita bukan berjaya menghapuskan kemiskinan tapi meramaikan lagi golongan pemalas. Untuk memberikan bantuan dengan gambar yang gah mungkin mudah. Namun, untuk mencabut akar masalah, mungkin tidak semudah sekadar menghulurkan bantuan wang ringgit. Kita perlu gembeling tenaga mengubah mentaliti dan sikap ‘malas’. Inilah -in sha ALLAH- usaha yang mesti kami di MAIPs laksanakan.

Semoga ALLAH mengampuni saya..

Dr MAZA,
12.30 malam


Terpisah Lima Bulan Akibat COVID-19, Akhirnya Bayi & Ibu Ayah Bersatu Semula

Pilu rasanya bila terpaksa berjauhan dengan keluarga, tak boleh digambarkan kesedihan lebih-lebih lagi bila berpisah antara negara lain.

Seperti kisah ibu dan bayi lelakinya ini terpaksa berjauhan selama 5 bulan akibat COVID-19 yang berpunca dari sekatan masuk keluar negara lain di negara masing-masing. Jom ikuti kisah mereka.

“Irfan, ini adalah ibu,” ungkapan pertama seorang ibu apabila dapat memangku anak bongsunya di Kompleks Imigresen, Kastam dan Kuarantin (CIQ) Sadao, Songkhla hari ini.

Dengan linangan air mata, ibu muda Nurhalisa Jehawee, 18, mendukung bayi lelaki berusia lima bulan yang terpisah susulan penularan pandemik COVID-19 sekali gus menyebabkan penutupan sempadan Malaysia-Thailand.

“Saya sangat gembira. Akhirnya, dapat mendukung anak saya buat kali pertama selepas lima bulan. Saya dan keluarga ingin mengucapkan terima kasih kepada mereka yang sudi membantu dan menderma kepada kami.

“Ia membantu kami melangsaikan bil hospital dan membawa pulang Irfan ke pangkuan kami,” katanya kepada Bernama.

Hasil bantuan dan derma orang ramai, Nurhalisa yang bekerja sebagai pembantu kedai makan di Kajang dan suaminya Muhammad Tifyoleah, 28, berjaya mengumpul wang untuk menyelesaikan bil hospital termasuk kos bersalin berjumlah hampir RM30,000.

Irfan dilahirkan ketika kandungan ibunya berusia tujuh bulan di Hospital Kajang pada 27 Feb lepas, namun terpaksa meninggalkan Irfan yang ketika itu di bawah pemantauan doktor, untuk memperbaharui visanya dan suami yang tamat tempoh pada 18 Mac lepas.

Susulan COVID-19 dan penutupan pintu sempadan Malaysia-Thailand, pasangan itu tidak dapat kembali semula ke Malaysia untuk mengambil anak bongsu mereka di Hospital Kajang.

Irfan diiringi dua jururawat dari Hospital Kajang bertolak pada pukul 8.45 malam tadi dan tiba di CIQ Sadao pada pagi ini, kemudiannya dibawa ke Hospital Pattani untuk pemeriksaan lanjut.

Bayi berkenaan akan menjalani kuarantin wajib bagi warga Thai yang pulang dari luar negara.


Bila Buat 2 Teknik Ni Rupanya Senang Sangat Nak Bagi Kucing Makan Ubat. Sekelip Mata Pil Berjaya Ditelan!

Buat keluarga pencinta kucing pasti akan berasa bimbang dan sedih bila melihat kucing peliharaan yang dianggap sebagai ahli keluarga jatuh sakit. Bolehlah dikatakan sama situasi dan perasaannya bila melihat anak sendiri yang demam.

Kucing perlu diberi ubat dengan segera agar cepat sembuh. Selain itu, jangan lupa kucing juga perlu diberi supliment dan ubat cacing dalam tempoh tertentu untuk memastikan kesihatan kucing ditahap yang bagus.

Pun begitu, bukan mudah sebenarnya untuk kita memberikan ubat kepada kucing kesayangan. Tersilap cara ubat tidak berjaya ditelan bahkan lebih teruk lagi bila kucing mula bertindak kasar dengan mencakar kita kerana tidak selesa dengan cara pemberian ubat yang kita lakukan.

Hakikatnya, ada teknik yang boleh dipraktikkan dengan cara yang betul dan hasilnya cukup mudah untuk pastikan memberi kucing makan ubat.

Ini sebagaimana perkongsian video di laman TikTok oleh @ikahazira, rupanya ada dua teknik yang boleh kita lakukan untuk memberi ubat kepada kucing dengan mudah dan pantas.

Meninjau di ruangan komen, ramai juga warganet turut berkongsi cara dan tip memberi kucing ubat malah ada juga berkongsi pengalaman dicakar kucing semasa proses beri ubat.


Rumah Kampung Tetap Cetus Idea Deko Macam Rumah Mewah! Biar Sedap Mata Memandang, Bila Tersusun Cantik!

Sebenarnya ada banyak cara untuk kita deko rumah tanpa perlu mengeluarkan belanja yang banyak. Sama ada anda sukakan hiasan yang simple ataupun bergaya ala-ala mewah pilihannya terletak di tangan anda!

Yang penting, biar sedap mata memandang setiap kali pulang selepas penat bekerja. Bila rumah tersusun cantik, hati kita pun tenang dan senang!

Tak kisahlah rumah tu di kampung atau bandar, asalkan ia memberikan kepuasan buat anda. Malah walaupun rumah kecil, ia masih boleh dihias seperti banglo yang mewah!

Sebagaimana perkongsian ini.

Jangan limitkan rumah kampung tak boleh buat deco rumah modern. Boleh je,,yang penting kita kne kreatif. Ini antara deco rumah kami
Walaupun PKP,raya tetap raya. Semoga dapat menjadi inspirasi untuk korang yang ada rumah kampung tapi tak ada idea nak deco macam mana.

RUMAH KAMPUNG JE

DEKORASI DALAMAN

Tetap kelihatan berseri walaupun siling biasa dan lantai mengunakan tikar getah.


“Like Mother Like Daughter.” Emma Maembong Kongsi 3 Foto Wajah Jelita Ibu Ketika Muda, Raih Perhatian.

Muat naik terkini pelakon kesayangan ramai, Emma Maembong menarik perhatian ramai peminat aktres ini di media sosialnya. Emma Maembong memuatnaik foto bersama ibunya berserta kapsyen ringkas penuh makna sempena Hari Ibu.

Titip Ucapan Hari Ibu Yang ‘Sweet’
Pelakon terkenal ini memberi ucapan ringkas dan penuh kasih sayang untuk ibunya di media sosial, sempena Hari Ibu.

Peminat Puji Kecantikan Ibu Ema
Melihat foto mereka berdua dan kapsyen ramai peminatnya memuji kecantikan ibu pelakon ini.


“Minta Berhenti Kerja, Saya ‘Beli’ Gaji Dia.” Tak Mahu Anak Dijaga Pengasuh, Abam Mahu Isteri Jadi Suri Rumah Sepenuh Masa

Setiap ibu bapa pasti mahukan yang terbaik buat anak-anak kan. Baik dari segi keperluan dan juga pendidikan. Begitu juga dengan bab pengasuh, mendengar dan melihat kes-kes yang membabitkan anak didera pengasuh dan sebagainya membuatkan ada ibu bapa bimbang dan memilih untuk menjaga sendiri.

Kerana itu, ada yang berkorban sanggup berhenti kerja demi anak-anak. Bukan hanya berlaku pada orang biasa, bahkan ada antara selebriti di negara ini yang memilih jalan yang sama.

Demikian juga dengan pendekatan yang cuba di ambil pelakon dan pelawak, Abam Bocey. Dia mengakui ada meminta isterinya, Nor Hidayah Mohd. Ali untuk meninggalkan kerjayanya dan menjadi suri rumah sepenuh masa.

Abam atau nama sebenarnya, Syed Umar Mokhtar Syed Mohd. Redzuan, 32, berkata, dia berbuat demikian kerana tidak mahu anaknya dijaga oleh pengasuh luar.

“Sebaik sahaja anak saya lahir tempoh hari, saya meminta isteri untuk berhenti kerja demi menjaga anak kami.

“Jadi, apa yang saya lakukan ialah saya ‘beli’ gaji dia. Saya berhentikan dia kerja dan saya bayar gaji yang sepatutnya dia peroleh setiap bulan,” katanya ketika ditemui sewaktu sidang media teater Korupsi Dewan Semandung di Istana Budaya, Kuala Lumpur.

Menurut Abam lagi, gaji yang diberikan itu untuk kegunaan peribadi isterinya tanpa termasuk keperluan nafkah lain.

“Kalau dia nak beli apa dengan duit itu, dia punya pasal. Saya hanya deposit ke akaunnya setiap bulan, itu hak dia, duit gaji dia.

“Bab nafkah dan keperluan lain, itu tak termasuk sekali kerana saya beri lain,” katanya yang memberitahu isterinya merupakan seorang akauntan sebelum ini.

Kata Abam lagi, dia lebih suka jika anaknya dibesarkan dan mendapat didikan sepenuhnya oleh keluarga sendiri.

Abam mendirikan rumah tangga dengan Nor Hidayah, pada 8 Disember 2017.

Hasil perkahwinan, pasangan itu kini dikurniakan seorang cahaya mata, Syed Uthman Hamzah yang kini berusia lapan bulan.


Tak Pernah Tahu Makan Kurma Kering Kena Basuh Dulu, Rupanya Ini Sebabnya.

Kurma merupakan buah yang cukup popular ketika bulan Ramadan. Ramai yang akan membelinya untuk berbuka puasa atau bersahur.

Namun hakikatnya ramai yang tak tahu bahawa buah kurma perlu dibersihkan dahulu sebelum makan.

Perlu ke basuh kurma sebelum makan?

Ok, ni ummi nak tunjuk kenapa kita WAJIB cuci kurma sebelum makan. Nampak tak, ada kesan pasir pada kurma?

Kalau beli, tak de kesan pasir, mungkin supplier tu dah bersihkan tapi bukan dengan cara basuh tau. Mereka hanya lap dengan kain basah. (Agak-agak bersih ke?)

Tak kisah lah awak beli kurma fresh, kurma sejuk beku atau kurma kering, tolong lah basuh dulu. Ajarkan juga mak ayah di kampung.

Rupanya ini sebabnya

Kadang-kadang ada yang mengadu lepas makan kurma batuk, sakit perut dan macam-macam penyakit datang. Sampai ada yang serik nak makan kurma.

Mungkin ia baru bagi kita untuk cuci kurma, tapi supplier kurma pun sarankan pada ummi, cucilah kurma sebelum makan. Takkan terjejas rasa kurma kalau kita cuci. Cuma, seller tak boleh nak cuci kan untuk kita, bimbang nanti kurma rosak tak tahan lama.

So, kita lah kena cakna dengan kebersihan kurma sebelum kita nak makan. Ni ummi tunjuk keadaan sebenar kurma yang datang dari ladang kurma.

Lepas ni, jangan ambil mudah tau. Cara nak bersihkan kurma, rendam dulu dalam air garam dalam 5 – 10 minit. Lepastu bilas dengan air bersih. Kemudian tapis, kalau nak lebih baik, jemur di bawah panas terik matahari. Nanti kurma jadi juicy semula.

Tapi, kalau nak cepat, tak yah jemur. Tapis je lepas tu boleh terus makan. Simpan dalam peti sejuk, in shaa allah tahan lama.

Maaf kalau ada yang tak sependapat. Ummi kongsi sebab sayang. Berniaga, bukan nak duit semata, tapi ummi bertanggungjawab untuk educate pelanggan untuk makan kurma dengan cara yang bersih.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


“Nak Jadi Isteri Baik Itu Boleh, Tapi Jangan ‘Terlalu’ Berusaha Untuk Menjadi Yang Terbaik…”- Deep Perkongsian Lelaki Ini!

Orang selalu kata, untung siapa yang jadi suri rumah tangga, tak payah penat fikirkan hal kerja. Tetapi mereka tak tahu, kerja suri rumah lebih memenatkan lagi.

Bermula seawal subuh sehingga ke tengah malam, masih ada ibu-ibu yang berjaga menyiapkan kelengkapan anak dan suami.

Semua kerja kalau boleh nak dilakukan sendiri sehinggakan tubuh dan otak penat. Itulah yang menyebabkan pelbagai masalah berlaku.

Si suami pula, jangan terlalu membiarkan isteri sendirian dalam menguruskan rumah tangga.  Tak perlu menjadi sempurna tetapi sederhana itu sudah cukup membahagiakan. Jika terlalu ‘push’ diri juga akan memudaratkan diri dan juga keluarga yang lain.

Nak jadi isteri yg baik itu boleh, tapi jangan ‘terlalu’ berusaha utk menjadi yg terbaik…”

Buat setakat yg mampu, setakat yg awk boleh then minta suami utk faham keterbatasan awk dlm menjadi seorang isteri, seorang ibu dan juga seorang pekerja…

3 status yg dipegang seorang perempuan setelah mendirikan rumahtangga…

Dia menjadi seorang isteri kpd suami, dia seorg ibu kpd anak-anak dan dia juga seorang pekerja kpd majikan (jika bekerja)…dgn kudrat sebagai seorang perempuan, anda rasa, sampai bila anda mampu utk menggalas ketiga2 status itu dgn baik? Dan boleh melakukan semuanya dgn sempurna?

Please know your limit…

Tahu kemampuan dan batas awk…jgn buat semuanya terlalu sempurna sbb lama-kelamaan awk akan letih, awak akan penat…bila awk letih, bila awk penat, awk akan beremosi dan cepat sensitive…

Awk akan moody dgn suami, awk cepat marah dgn anak2…Awk dah almost fully utilize fizikal awk, mental awk…

Kalau xsempat buat keje umah tu ari ni, buatla esok…jgn paksa diri utk buat jgak bagi setel ari ni…bezakan kerja umah apa yg perlu dibuat dahulu, kerja umah mana yg boleh dibuat dihujung minggu dan sebagainya…jgn anggap semua kerja2 umah tu perlu dibuat dlm hari yg sama, perlu disiapkan dlm hari yg sama…jgn seksa diri sendiri utk semua ni…jgn paksa diri semata2 utk semuanya kelihatan baik dan sempurna…

Jangan…anda bukan robot…

Anda perlukan rehat yg mencukupi utk terus berbakti dan anda juga perlu utk terus sihat dlm menjadi seorang isteri dan seorang ibu…

Sayangilah diri anda sebelum menyayangi diri org lain…


Kaki Makan Air? Rupanya Ini Penyebab Yang Ramai Yang Tak Tahu.

KAKI MAKAN AIR

Dengar saja nama penyakit ‘athlete’s foot’ dalam bahasa mudah yang bermaksud kaki makan air atau jangkitan kutu air boleh mengundang tawa dalam kalangan individu yang pernah menghadapi jangkitan kulat pada kaki khususnya di celah jari.

Jangkitan ini menyebabkan kulit kaki biasanya di celah jari menjadi berkeruping, bersisik dan gatal. Jika tidak ditangani, kulit tadi akan melepuh dan pecah menyebabkan tisu dalam terdedah sehingga berlaku bengkak dan radang yang lebih teruk. Apa yang membimbangkan, keadaan ini boleh merebak ke bahagian lain seperti paha.

Masalah ini disebabkan jangkitan kulat Tinea perdis pada kaki yang selalu dalam keadaan lembap atau terendam. Antara lokasi kegemaran bakteria ini ialah anggota yang sering terlindung dan sentiasa dalam keadaan lembap. Malah sikap sesetengah individu yang jarang memberi perhatian kepada kebersihan kaki dan mengeringkannya juga boleh meningkatkan risiko mengalami jangkitan kulat.

Walaupun ia menjadi masalah yang biasa dialami ramai orang, namun masih ada yang salah anggap mengenai penyakit ini. Antara mitos yang perlu dibetulkan ialah:

Mitos: Hanya atlet saja yang menghidapi penyakit kaki makan air.

Hakikat: Ia dipanggil ‘athlete’s foot’ kerana jangkitan ini biasanya berlaku pada kaki atlet yang boleh merebak ke kuku kaki dan tangan. Namun sesiapa saja boleh mengalami jangkitan ini terutama individu yang sering berkaki ayam di bilik mandi awam, bilik persalinan pakaian dan kolam renang.

Selain itu orang yang berkongsi stoking, kasut dan tuala dengan orang yang dijangkiti juga boleh mendapat jangkitan. Individu yang suka memakai kasut ketat dan tertutup, kaki selalu dalam keadaan lembap dan kaki kerap berpeluh juga berisiko mengalaminya.

Mitos: Kerap mandi mencegah penyakit kaki makan air.

Hakikat: Anggapan ini sama sekali tidak benar. Walaupun kulat sukakan kawasan yang lembap, tetapi menjaga kebersihan diri adalah penting dalam mencegah kebanyakan jangkitan penyakit. Bagaimanapun mandi saja tidak akan membersihkan fungus atau kulat pada kaki tidak kira berapa cermat pun anda menjirus kaki. Apa yang penting, lap celah jari kaki hingga kering setiap kali selepas mandi atau mencuci kaki.

Mitos: Individu yang mempunyai tahap kebersihan yang rendah cenderung untuk mempunyai masalah ini.

Hakikat: Sebenarnya penyakit ini tiada kaitan dengan kebersihan. Walaupun anda mencuci kaki dengan sabun beberapa kali sehari, anda masih boleh mendapat jangkitan – apatah lagi jika kaki dan celah jari tidak dikeringkan sebaiknya.

Mitos: Anda hanya akan menghidapi penyakit ini jika berjalan di kawasan yang ada kulat.

Hakikat: Berjalan berkaki ayam bukan satu-satunya cara anda mendapat jangkitan kulat ini. Orang yang berkongsi tuala, stoking dan kasut dengan individu yang dijangkiti juga berisiko mengalami masalah sama.

Mitos: Penyakit ini hanya menjangkiti bahagian kaki.

Hakikat: Penyakit kaki makan air tidak hanya berlaku pada anggota kaki sebaliknya boleh merebak ke bahagian badan lain termasuklah celah paha dan bawah lengan. Ia juga boleh merebak ke badan lain melalui sentuhan dengan pakaian yang dicemari kulat.

Mitos: Jika tiada rekahan atau keruping di celah jari, ia bukan penyakit kaki makan air.

Hakikat: Gejala yang dialami setiap orang adalah berbeza. Sesetengah orang mengalami masalah kulit merekah dan berkeruping pada jari. Orang lain pula alami gejala kemerahan atau kekeringan yang teruk. Jika anda tidak pasti, pergilah berjumpa doktor.

Mitos: Anda tidak akan dapat jangkitan jika kaki ditutupi stoking dan kasut sepanjang hari.

Hakikat: Kulat yang menyebabkan penyakit ini sukakan keadaan yang gelap dan lembap. Stoking dan kasut lembap adalah habitat yang tepat untuk pembiakan kulat. Kaki anda akan terlindung jika ia kering. Sesekali beri kaki anda bernafas dengan memakai sandal apabila berada di pejabat.

Mitos: Jangkitan ini akan sembuh sendiri.

Hakikat: Tanpa rawatan, masalah kaki makan air akan berlanjutan dan semakin teruk seterusnya merebak ke kawasan lain. Kaki akan terasa lebih gatal dan ia boleh membuatkan anda semakin tidak selesa. Jadi, jangan biarkan keadaan ini berterusan. Sapu krim antikulat mengikut yang disarankan doktor.

Mitos: Anda tidak akan dijangkiti lagi selepas jangkitan pertama.

Hakikat: Semua orang mengharapkan perkara ini benar. Bagaimanapun, jika tidak menjaga kebersihan dan mengeringkan kaki dengan baik, ia boleh berulang pada bila-bila masa

Kredit : Dr Zubaidi via Harian Metro


“Saya Hampir Hilang Nyawa Bertarung & This Is The End” – Ziana Zain Throwback Kisah Bercerai

Sebelum ini kita hanya tahu tentang berita penceraian penyanyi terkenal, Ziana Zain tanpa mengetahui kisah disebaliknya.

Baru-baru ini, Ziana atau nama sebenarnya Siti Roziana Zain membuat penyakuan meruntun jiwa tentang ungkapan yang keluar daripada bibir bekas suami, Armin Zaharin sekali gus membuatkan dirinya tawar hati sehingga mengakibatkan perceraian pada 2018.

Situasi yang berlaku sekitar 2016 tersebut juga menyebabkan Ziana berasa seperti dirinya tiada harga diri apabila tidak dihargai seorang lelaki bernama suami.

“Ingat saya heran (peduli) ke kat dia? Saya tak heranlah (pedulilah) kat dia.

“Sebagai isteri perasaan macam mana sebagai isteri? Berbelas tahun saya taat kepadanya, dia boleh cakap dia tak heran (peduli) dengan saya.

“Jadi, saya ke sahaja yang terdamba-dambakan dia. Perasaan waktu itu rasa macam tiada harga diri.

“Macam mana dia (bekas suami) tergamak keluarkan perkataan sebegitu. Saya isteri dia. Dia nak anak empat, saya beranak anak empat (orang).

“Saya hampir hilang nyawa 50-50 bertarung (nyawa) untuk dia dan this is the end (inikah pengakhirannya),” dedahnya dalam nada teresak-esak menerusi progam bual bicara, Next To Neelofa musim kedua, malam tadi.

Tambahnya, sejak insiden terbabit yang berlaku pada 2016, hatinya mula menjauh dan menjurus ke arah yang paling ditakuti setiap wanita iaitu perceraian.

“Sejak 2016, hati saya jauh saja. Terkesan yang amat. Kalau dia (bekas suami) duduk sebelah kita atau kita nak tidur, saya macam minta pada Allah jangan dia duduk sebelah saya.

“Saya berdoa dan bertanya, kenapa saya macam ada rasa yang saya tak suka suami saya. Saya tak nak jadi isteri derhaka. Saya berdoa, kembalikan rasa kasih sayang terhadap suami saya,” katanya.

Mengenang kembali kisah anak-anak pula, dia mengakui salah seorang anaknya menghidap Attention Deficit Hyperactivity Disorder (ADHD).

Malam kejadian anaknya didakwa dirotan bekas suami itulah titik tolak yang merubah hidupnya, Ziana ingin membulatkan hati melakukan keputusan tepat dengan meminta pertolongan daripada Allah SWT.

“Saya buat solat taubat, istikharah dan hajat. Lepas itu, saya tidur dan bangkit pukul 5 pagi,” jelasnya.

Ziana yang juga disapa sebagai Kak Gee memaklumkan, ternyata doa dan ibadatnya didengari Allah apabila satu persatu ‘rahsia’ bekas suami terbongkar.

“Selepas dua hari saya rasa macam memang inilah Allah nak tunjuk. Saya buat laporan,” jelasnya.

Terdahulu, Mei 2018, bekas suami Ziana, Armin Zaharin didakwa di Mahkamah Majistret Shah Alam atas tuduhan mencederakan anak lelakinya.

Perkahwinan mereka selama 20 tahun secara rasminya berakhir apabila Armin melafazkan talak satu di Mahkamah Rendah Syariah Shah Alam pada 12 Julai 2018.

Sumber :


Susah Senang Setia Disisi, Suami Hargailah Isteri Penguat Semangat Dan Bahagia Rumahtangga.

Peranan isteri bukan sahaja menguruskan rumahtangga tetapi turut membantu suami menambah pendapatan. Jika suami susah, isteri sanggup melakukan kerja tambahan untuk memastikan rumahtangga kekal bahagia.

Membantu suami kala susah, tidak salah jika bukan paksaan. Ia dilakukan atas kerelaannya. Tidak ramai wanita sanggup berbuatan demikian untuk suami. Sebagaimana perkongsian ini, menarik untuk kita renungan bersama bahawa tolak ansur dan saling membantu kunci bahagia rumahtangga.

SENTIASA DI SISI SUAMI KALA SUSAH DAN SENANG

Perempuan yang cantik itu banyak. Tapi perempuan yang boleh ada di saat kau terjatuh dan masih setia menyokong, itu sukar dicari ganti.

Hargailah mereka selagi Tuhan masih beri peluang untuk punya dia.
Lagi-lagi isteri! Isteri untuk disayangi, dilindungi, dicintai dan diberikan hak mereka sebagai seorang isteri.

Hentikanlah perbandingan seperti ini. Hentikanlah perbandingan yang menunjukkan isteri sekarang malas dan tak suka tolong suami. Hakikat sekarang, isteri kerja sama kuat dengan suami.

Jika mereka suri rumah, mereka lebih bekerja kuat. Jika mereka suri rumah dan berniaga sambilan, mereka bekerja lebih kuat. Jika mereka bekerja, menjadi suri rumah dan berniaga sambilan, mereka bekerja sangat sangat kuat.

PERANAN ISTERI DULU DAN SEKARANG LAIN

Isteri dulu dan zaman sekarang fungsinya sangat berbeza. Mereka berfungsi mengikut zaman, bukan berfunsi kengikut ketetapan suami. Bukan begitu.
Hargai isteri.
Jika mereka tak sempat masak sedap, kita belikanlah makanan sedap untuk mereka. Jika mereka tak sempat kemas rumah, kita bantulah kemaskan rumah untuk mereka. Jika mereka letih, kita jadilah tukang urut mereka. Jika mereka sedih, kita jadilah penenang mereka.

Membandingkan isteri dulu dan sekarang hanya dilakuakn oleh orang bodoh dan suami yang merasakan ini adalah perbandingan wajar adalah lebih bodoh lagi.

Sumber: Mohd Firdaus Jailan


Suami Cakap Elok-Elok Dengan Isteri. Nanti Ada Yang Memendam Dalam Hati. Bahaya!

Jika dulu, mula-mula kahwin, suara masing-masing lembah lembut. Semuanya manis-manis. Tapi bila dah berkahwin lama, ada pasangan dah mula berubah sikap.

Dah mula cakap kasar-kasar. Dah tak cakap elok-elok dah pada isteri. Sedihkan! Namun, kunci kebahagian adalah pasangan saling respect salah satu lain. Jaga perasaan pasangan. Jangan cakap lembut dengan anak je, isteri juga nak dilayan begitu. Nak dimanja. Bukan manja pada malam jumaat aje.

Perkongsian oleh Mohd Fhais mengenai perasaan isteri apabila suami tidak bercakap dengan baik. Ikuti perkongsiannya.

Pernah satu hari saya dapat teguran pedas dari isteri sendiri.

Wah, dengan anak-anak cakap bukan main lembut lagi, boleh keluar mashmallow kat mulut tapi dengan isteri cakap nak kasar je.

**Mashmallow ( lembut dan manis )

Saya dah terkebil kebil masa tu. Sambil garu kepala, duk refresh kat kepala otak ni bila masa pula ada cakap kasar dengan isteri.

Puas juga la flashback setiap perkataan yang pernah keluar dari mulut. Setahunya sepanjang kahwin ni tak pernah lagi pun keluar kata-kata kasar.

Semak punya semak, akhirnya dapat jawapan..

Bukan perkataan yang keluar dari mulut kasar tapi nada suara tu yang bunyi kasar.

Menurut pakar komunikasi Mehrabian’s, perkataan cuma menyumbang 7% sahaja pada emosi dan perasaan, sebaliknya 38% datang dari nada suara.

Jika cakap benda baik pun tapi nada suara tu kasar ia akan jadi kasar juga. Lebih-lebih lagi bila bercakap dengan wanita yang ada “telinga sensetif” ni.

Bukan sahaja sensetif mendengar malah sensetif juga memendam dalam hati. Itu yang bahaya!

Bila fikir balik betul juga apa isteri cakap tu. Bila dengan anak kita bercakap nada suara sehabis lembut yang boleh sebab kita nak anak suka dengan kita. Kita tak nak anak takut kita cakap kuat-kuat.

Kita cakap dengan muka senyum. Cakap pun sepatah-sepatah supaya anak dengar dengan jelas. Akhir sekali mesti kita cuba buat anak tergelak.

Makin anak suka percakapan kita, makin suka anak pada kita.

Tapi dengan isteri jauh berbeza. Mentang mentang dah jadi isteri kita yang sah, kita tak cuba langsung buat dia suka kita.

Cakap pun kadang kadang muka ketat. Ada lagi teruk tak pandang langsung muka isteri masa cakap. Memang terasa habis la orang tu.

Tak payah cakap pun dah boleh tahu apa dalam hati.

Nada suara campur perkataan baru 45% tapi gaya muka dan bahasa tubuh ni 55% lagi tinggi menyumbang pada emosi.

Walau tak bercakap sepatah pun tapi pandang pasangan dengan muka ketat dah cukup buat dia terasa hati dan pendam perasaan.

Senyum dan gelak itu ramuan paling berjaya dalam komunikasi. Cubalah!

Wallahu A’lam,


Rupanya Begini Cara Wanita Korea Bersihkan Wajah Mereka, Patutlah Kulitnya Mulus!

Pemakanan masyarakat Korea yang bersifat panggang dan rebus juga ditambah dengan deretan sayuran yang diamalkan mereka menjadi penyebab kepada persoalan kulit cantik dan mulus.

Minyak? Jauh sekali diamalkan oleh mereka. Itulah rahsia yang diamalkan mereka.

Tidak hanya disitu, yang kita semua perlu tahu, wanita Korea yang mengamalkan cucian muka yang berbeza dengan cara kita. Bagaimana? Salah satu caranya adalah dengan melakukan teknik ‘double cleansing.’

Cucian ‘double cleansing’ sebenarnya paling sesuai dilakukan oleh mereka yang mengenakan solekan tebal ke tempat kerja. Dan inilah yang diamalkan oleh wanita Korea setiap kali mencuci muka.

Bagaimana teknik double cleansing yang mereka lakukan?

#Langkah 1

Apa yang diperlukan adalah dua jenis pencuci muka iaitu dari jenis minyak atau ‘oil cleansing’ dan juga pencuci muka biasa atau ‘liqiud cleansing’. Soal jenama dan produk bergantunglah kepada jenis kulit muka anda dan kesesuaian anda menggunakannya. Jika suka dan kena dengan kulit, pakai saja.

Apa yang anda perlu tahu, mencuci dengan pencuci jenis minyak atau ‘oil cleansing’ ini bertindak untuk menanggalkan segala sisa solekan dan kotoran pada kulit wajah.

# Langkah 2

Kemudian basuh muka bersih dan cuci semula sekali lagi dengan pencuci muka biasa yang berbuih. Inilah yang diamalkan oleh wanita Korea. Bagi mereka, mencuci dengan dua kaedah dan jenis pencuci ini membantu kulit lebih sihat dan licin. Dan inilah yang dilakukan oleh semua wanita di sana tanpa merasa ia satu pembaziran. Apabila ini sudah menjadi kebiasaan mungkin ia tidak lagi dianggap pelik!

Yang anda perlu tahu, pencuci muka biasa jenis ‘liquid cleansing’ tidak kira samada jenis, krim atau apa sahaja, dikhaskan khusus untuk mencuci lebih dalam. Inilah langkah terakhir dalam proses membersih. Satu lagi yang anda perlu tahu, cucian kali kedua ini juga khusus untuk membasmi bakteria, kulit mati dan kotoran yang tertinggal.

Jadi tak salah kalau kita pun mencuba guna kaedah ini untuk pastikan kulit lebih terjaga dan bersih daripada sisa kotoran. Mana tahu cara ni buat kita pun tampil cantik dan kulit mulus macam mereka. Jom cuba sama-sama!


Mengadu Sesak Nafas, M Daud Kilau Kritikal Akibat Paru-Paru Berair

Raja Gelek Malaysia, Datuk M Daud Kilau, 84, dimasukkan ke Hospital Teluk Intan (HTI) di sini, selepas mengadu sesak nafas tengah malam tadi.

Perkara ini diberitahu oleh anaknya, Ahmad Zaini, 51, bapanya dibawa ke HTI pada 12 tengah malam tadi sebelum doktor mengesahkannya dalam keadaan kritikal dan mempunyai masalah paru-paru berair.

Menurutnya, bapanya kini dalam pemantauan doktor dan memerlukan bantuan pernafasan.

“Doktor mengesahkan pada keluarga bahawa Dato (Md Daud Kilau) kritikal (paru paru berair) pada 2 pagi.

“Kami sekeluarga membenarkan doktor untuk membuat CPR (Bantuan Pernafasan Kecemasan)

dan memasukkan tiub bagi membantu pernafasannya apabila jantungnya terhenti.

“(Ayah) masih memerlukan bantuan pernafasan (dan dalam keadaan) separuh sedar tapi masih kritikal,” katanya.

Pelantun lagu Cek Mek Molek itu sebelum ini pernah dimasukkan ke HTI selepas mengadu sesak nafas dan menjalani prosedur pembedahan angioplasty di Institut Jantung Negara (IJN) Kuala Lumpur, dua tahun lalu.


Teringin Makan Nasi Tomato, Mentua India Penuhi Permintaan Menantu Raih Pujian Ramai

Di Malaysia, perkahwinan campur sudah menjadi kebiasaan sejak dahulu lagi. Sikap bertoleransi dan hormat menghormati menjadi kunci kepada perhubungan kekeluargaan antara kaum.

Beruntungnya seorang wanita apabila dikurniakan mertua yang penyayang meskipun berbeza latar belakang agama seperti yang dikongsikan oleh pengguna Tiktok yang bernama Hajar ini.

Dalam perkongsiannya, dia berkongsi kisah ketika pulang ke rumah suaminya pada hujung minggu. Kebetulan ketika itu dia tiba-tiba mengidam nasi tomato yang dimasak oleh ibu mertuanya.

Meskipun masa agak suntuk, ibu mertuanya yang berbangsa India rela menyediakan juadah berkenaan demi menantu tercinta. Bagaimanapun, ibu mertuanya berjaya menyiapkan nasi tomato seperti yang diminta oleh menantunya untuk dibawa pulang ke Kuala Lumpur.

Malah, di hujung video perkongsian tersebut, kelihatan keakraban mereka bersalaman dan  berpelukan sesama sendiri. Anak puan Hajar pun turut menyantungi neneknya dengan memeluk wanita itu.

Meninjau di ruangan komen, rata-rata memuji kebaikan ibu mertua dan keakraban mereka meskipun berbeza bangsa dan budaya. Malah mereka turut mendoakan yang terbaik buat mereka.

Jom tonton kisah Hikayat 1001 Malam yang dibawakan oleh Bintang Kecil.

Agak-agak, menu apa yang best eh kat Jollibee? Haa meh tengok Zira Review!

Bulan puasa ni masa untuk kita tambah pahaladengan membuat amal ibadah. Jom didik jiwa mendekati keluarga sakinah.

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!


Kebaikan Air Rebusan Sireh Bagi Wanita Beranak Ramai.  Si Dara Pun Boleh Cuba!

Daun sireh memang banyak kegunaannya dalam kehidupan kita. Jika dahulu sireh hanya dimakan oleh nenek-nenek kita sambil duduk bersantai, tanpa kita tahu akan kelebihannya.

Jangan menidakkan kelebihan petua tradisional dalam kehidupan harian kita. Sepuluh masalah ini boleh diredakan dengan hanya air rebusan sireh ini.

Banyak manfaatnya buat tubuh kita semua. Lebih-lebih lagi bagi wanita. Wanita beranak ramai sangat disyorkan.

1. Bantu Masalah Wanita
Ambil daun sirih secukupnya dan rebus bersama garam kasar dan buah manjakani. Gunakan air rebusan daun sirih yang masih suam untuk dibuat basuhan atau membersihkan alat sulit. Pastikan masih suam.

2. Ubati Keputihan
Ambil lima helai daun sirih bersama tiga kuntum bunga cengkih. Didihkan bersama tiga gelas air. Biarkan mendidih hingga menjadi sedikit pekat. Amalkan minum ketika masih suam.

3. Segar & Cegah Bau Badan
Rebus daun sirih secukupnya dan buat mandian. Pastikan ia masih suam.

4. Tangas Sirih
Tangas memang hebat kesannya bagi wanita beranak ramai. Rebus daun sirih bersama asam gelugor, garam dan manjakani. Ketika mendidih, angkat dan jadikan tangas. Buat langkah ini dengan kerap.

5. Cegah Bau Ketiak
Rendam 2 hingga 3 helai daun sirih dalam setengah gelas air panas. Masukkan 1 sudu teh gula dan biarkan suam. Asingkan daun sirih kemudian diminum. Amalkan 2 hingga 3 kali seminggu.

6. Pulihkan Resdung
Sedut air rebusan sirih perlahan-lahan beberapa kali dan amalkan setiap hari.

7. Pencuci Muka
Basuh atau cuci muka dengan air rebusan daun sirih pada setiap pagi. Ia juga boleh membantu mengurangkan masalah jerawat.

8. Kegatalan Vagina

Rebus daun sireh bersama asam keping dan ketika airnya suam, buatkan basuhan pada kawasan sulit. Lakukan beberapa kali sehingga pulih. Masalah bau pun hilang.

9. Sakit Gusi Dan Bau Mulut
Kunyah daun sirih sehingga lumat dan berkumur sehingga bersih dari sisa-sisa sirih. Lakukan sekurang-kurangnya 3 kali sehari.

10. Masalah Batuk
Minum setengah cawan air rebusan sirih setiap malam sehingga masalah batuk berkurangan.


Bila Anak Mintak Macam-Macam, Diam Ayah Rupanya Ada Makna

Kasih ibu hingga kesyurga, kasih ayah pula sampai bila-bila.

Begitulah kasih sayang ibu ayah kepada anak-anak.

Banyak pengorbanan dilakukan untuk membesarkan anak-anak.

Perkongsian di facebook, Edi Arjuna Pencerita telah meraih perhatian ramai apabila berkongsi coretan kasih seorang ayah.

Malah perkongsiannya itu telah membuatkan ramai mengimbau kenangan bersama ayah biarpun ada yang telah pergi mengadap Ilahi.

Seterusnya ikuti perkongsian ini.

JASA AYAH

Anak anak ni kadang kadang dia main mintak ja.

“Ayah, nak beli baju.”
“Ayah, nak beli buku.”
“Ayah, nak kasut baru.”

Kita dulu pun macam tu jugak. Main mintak ikut dan ja.

“Ayah, nak makan sotong.”
“Ayah, nak pi jalan-jalan.”

Biasanya ayah diam ja. ‘Haaa’ dak, ‘huuu’ pun dak. Paling responsif pun, dia angguk gitu gitu ja. Kadang tu dok heran, ayah ni dengaq ke tak? Paham ke tak? Kalau tak boleh, habaq la tak boleh. Tadak la kita nak berharap sangat.

Sampai satu masa, kita pun lupa apa benda yang kita mintak. Kita rasa permintaan kita tu tak mustahak bagi ayah. Ayah macam tak peduli. Apa yang kita mintak tu, bagi ayah tak penting dan tak boleh pakai. Buat perabih duit. Kita pun merajuk, tarik muka. Mintak benda sikit pun ayah tak boleh bagi.

Selang tak lama kemudian, kita nak keluaq rumah dah ada kasut baru. Buka almari dah ada baju baru, angkat tudung saji dah ada sotong goreng kunyit. Selongkaq beg sekolah dah ada buku baru siap dengan pensel, rubber dengan gurmit. Duduk tak duduk ayah ajak pi jalan jalan.

Masa tu, baru kita sedaq. Ayah tak pernah lupa pun. Ayah tak pernah berasa tak penting. Masa kita mintak tu, otak ayah tengah proses dan simpan. Dia diam bukan sebab dia buat tak tau, tapi dia sedang buat kira kira. Berapa duit nak guna, berapa banyak nak beli dan bila nak dapat gaji. Baru kita faham, ayah letak diri kita lebih penting dari diri dia sendiri. Ayah penuhkan hajat kita dulu, hajat diri sendiri dia letak ke tepi. Ayah kenyangkan kita dulu, dia hanya makan yang saki baki.

Sekarang bila kita dah ada anak, barulah kita rasa apa yang ayah kita pernah rasa. Anak mintak itu mintak ini, kita jadi pening. Tapi pening macam mana pun kita cuba untuk penuhi. Tidak hari ni, tidak esok, mungkin sepurnama atau seberapa lama pun waktunya, pasti akan ada rezeki.

Itulah ayah, kita nampak macam dia tak peduli, padahal dia simpan dalam dalam ke lubuk hati. Kepada yang masih ada ayah, sayangilah dan hargailah. Kerana waktu ini tidak mungkin berulang lagi.

Kepada yang ada anak, kasihilah, penuhilah selagi ada daya dan qudrat, selagi tidak merosakkan jiwa dan syariat. Kerana kita tidak tahu, sampai bila anak itu akan ada dengan kita. Yang pasti, bukan selama lamanya.

Sumber: Edi Arjuna Pencerita